VOLTAIRE 

ZADIG SAU DESTINUL 

POVESTE ORIENTALA - 1747 

În româneşte de AJ. Philippide 

Primul roman filosofic al lui Voltaire, Zadig sau 
Destinul, poveste orientală, a apărut mai întâi, sub o formă 
redusă, la Amsterdam, în 1747, cu titlul de Memnon. 
Fusese compus cu câteva luni înainte, în toamna lui 1746, 
la Secaux, după alţii în vara lui 1747, la Anei, pentru a 
distra pe ducesa du Maine, stăpâna castelelor din acele 
localităţi. Soţul ducesei, mort în 1736, unul din bastarzii 
legitimaţi ai lui Ludovic al XIV-lea, înlăturat de la regență 
în 1715 de către Philippe d'Orlians, făcuse figură de 
opoziţionist şi conspirator, evitând să apară la Versailles. 
Voltaire frecventa mica Curte de la Secaux, la su de Paris, 
încă din tinereţe. Citise acolo poemul său Liga, devenit 
apoi Henriada. Reluase legăturile cu acel mediu în 1746, 
când, îndemnat de doamna du Châtelet, se transformase în 
curtean al lui Ludovic al XV-lea, gratificat cu o pensie şi cu 
titlul de istoriograf. Venea la Anct sau la Secaux ca să 
critice viaţa şi oamenii de la Versailles impreună cu o 
amifitrioană foarte dispusă să-i ţină hangul. Castelul din 
Secaux i-a fost adăpost în 1747, când a trebuit să plece 
precipitat din Fontainebleau în urma scandalului din 
saloanele reginei Maria Lesezińska, unde curteni trişeuri 
goliseră punga doamnei du Chatelet, fapt asupra căruia 
Voltaire i-a atras atenţia în englezeşte, spre indignarea 
nobililor escroci. 

O poveste cu subiect oriental nu era o excepție în 
scrierile lui Voltaire din acei ani. După tragediile Zulime 
(1740) şi Mahomet (1741), consultă intens lucrări despre 
istoria şi religiile Arabiei, Persiei şi Indiei, în vederea 
vastei sinteze care se va intitula Eseu asupra moravurilor 
şi spiritului naţiunilor. Paralel cu Memnon lucrează la 
tragedia Semiramis a cărei acțiune este aşezată pe 
aceleaşi maluri ale Eufratului. De altfel, încă din a doua 
jumătate a secolului al XVII-lea, Orientul era la modă în 
literatura franceză: zeci de tragedii, romane şi nuvele, 


imitând pe Ibrahim al doamnei de Scudiry, pe Bajazet al 
lui Racine, sau inspirându-se din o mie şi una de nopţi, 
traduse de Galland (1704 - 1717), se slujeau de un cadru 
egiptean, persan sau indian pentru intrigile lor învăluite în 
misterul lumii islamice sau pentru a critica comod Franţa 
contemporană, cum făcuse Montesquieu în Scrisorile 
persane (1721). 

Un bilet al lui Voltaire către marchizul d'Argenson 
din vara lui 1747, scris în stil pompos oriental, vădeşte 
intensitatea unei viziuni cărturăreşti a lumii orientale la 
scriitorul nostru. Biletul, care felicită pe marchiz pentru 
unele izbânzi militare din ultima fază a războiului de 
succesiune la tronul Austriei, este plin de aluzii la 
Memnon. Abia publicat, romanul este reluat de autor, 
sporit cu noi aventuri şi publicat din nou la Paris sub titlul 
de Zadig. Ediţia era clandestină: anonimă şi fără indicarea 
locului. Succesul i-a fost dintre cele mai susținute, cum o 
dovedesc cele douăzeci şi patru de retipăriri până în 1785. 
Rareori o operă literară s-a înfăţişat ca Zadig sub forma 
unui mozaic de întâmplări împrumutate din izvoarele cele 
mai diverse, pentru obținerea unei culori orientale cât mai 
verosimile. Investigaţiile istoriei literare au dovedit că 
unele episoade sunt luate din Galland, altele din 
Descrierea Chinei a lui du Halde, altele din memoriile unor 
călători, liernier sau Chaudin, care vizitaseră Persia şi 
India. Arta lui Voltaire a ştiut însă să le contopească pe 
toate într-o povestire unitară ale cărei capitole sunt legate 
prin puternica personalitate a eroului. Fiecare episod este 
un mic giuvaier literar, model de povestire simplă, de 
analiză psihologică şi de satiră socială cu aluzii 
transparente la Parisul vremii dar mai ales la Curtea din 
Versailles şi la intrigile ei. Zadig, calomniat de curteni, 
pentru că este mai filosof şi mai abil decât ei, scămănă 
bine cu Voltaire, invidiat în 17461747 pentru pensia 
căpătată, odată cu alegerea la Academie şi cu alte semne 
de favoruri regale trecătoare. 

De altfel, în multe alte întâmplări ale romanului, 
Zadig este în mare măsură Voltaire. Logica lui impecabilă, 


sprijinită de cunoştinţe ştiinţifice solide, îl duce momentan 
la închisoare. Hiscă moartea, acuzat pe nedrept că ar fi 
scris versuri satirice la adresa regelui. In toate 
peregrinările lui dă dovadă de înțelepciune, combate 
prejudecățile învechite şi curmă disputele religioase. Cu 
toată silința lui de a fi folositor semenilor, rareori, şi 
pentru scurtă vreme, întâlneşte oameni înțelegători; mai 
adesea este invidiat, ameninţat, izgonit. Aventurile lui 
Zadig sugerează că un destin capricios işi bate joc de 
rațiune şi de dreptate; curajul, ştiinţa, virtutea aduc lui 
Zadig numai nenorociri, în timp ce laşitatea, prostia, viciul, 
îngtmfarea şi înşelătoria sunt mijloace care conduc fără 
greş la avere, onoruri şi consideraţie socială. 

Pesimismul acesta exprimă, sub vălul unei ficțiuni, 
adtnra prăpastie dintre gândirea şi acţiunea filosofului din 
secolul n XVIII-lea de o parte şi cercurile conducătoare ale 
monarhiei absolute, de altă parte. Filosoful visează binele 
omenirii prin progres spiritual şi îşi pune inteligenţa şi 
ştiinţa în slujba regimului monarho-fcudal, pentru a 
micşora suferinţele şi nedreptăţile. Monarhia ti accrptă 
temporar, se slujeşte de el, dar neințelegerea şi divorțul 
sunt inevitabile. Zadig apare astfel ca expresia literară a 
imposibilității unei colaborări a filosofiei iluministe cu 
orânduirea vremii, carenţă constatată de Voltaire în acei 
ani petrecuți în Versail/es-ul lui Ludovic al XV-lea. 

Capitolul i CHIORUL 

Pe vremea regelui Moabdar trăia în Babilon un tânăr 
pe care îl chema Zadig şi care avea o fire aleasă, întărită 
de educaţie. Deşi tânăr şi bogat, ştia să-şi înfrâneze 
pasiunile. Nu se silea să pară ce nu era. Nu ţinea să aibă 
întotdeauna dreptate şi ştia să respecte slăbiciunea 
omenească. Lumea se mira când vedea că el, deşi era 
deştept, nu-şi bătea joc niciodată de vorbele acelea atât de 
puţin lămurite, atât de fără şir şi atât de zgomotoase, de 
bârfelile îndrăznețe, de afirmațiile ignorante şi 
giumbuşlucurile grosolane, în sfârşit de toată zarva aceea 
deşartă care, la Babilon, se chema conversație. Zadig 
învățase din cartea întâi a lui Zoroastru că iubirea de sine 


este un balon umflat cu vânt din care ies furtuni când îl 
înţepi. Zadig mai ales nu se lăuda că dispreţuieşte femeile 
şi că le subjugă. Era mărinimos; nu-i era teamă să facă 
bine nemulţumitorilor, urmând această mare învăţătură a 
lui Zoroastru: Când mănânci dă de mâncare şi clinilor; 
Chiar dacă te-ar muşca. Era înţelept cât se poate, deoarece 
căuta să trăiască tot printre înţelepţi. Priceput în ştiinţa 
vechilor chaldeeni, cunoştea şi principiile fizice ale naturii 
aşa cum erau cunoscute pe vremea aceea, iar din 
metafizicăl ştia ce s-a ştiut în toate timpurile, adică foarte 
puţin lucru. Era cu totul convins că anul avea trei sute 
şaizeci şi cinci de zile şi un sfert, în ciuda filosofiei celei noi 
din vremea lui, şi că soarele era în centrul lumii; iar când 
cei mai de seamă magi îi spuneau cu insultătoare trufie că 
avea gânduri rele şi că înseamnă să fii duşmanul statului 
dacă eşti încredinţat că soarele se învârteşte împrejurul lui 
însuşişi că anul are douăsprezece luni, el tăcea, fărâminic 
şi fără dispreţ. 

Zadig, fiind foarte bogat şi deci având prieteni, plăcut 
la chip, drept şi cumpătat la minte, cu o inimă sinceră şi 
mărinimoasă, crezu că ar putea să fie fericit. Avea de gând 
să se însoare cu Semira, care, prin frumuseţe, naştere şi 
avere, era cea mai bună partidă din Babilon. Zadig avea 
faţă de dânsa o dragoste trainică şi serioasă, şi Semira îl 
iubea cu foc. Ziua fericită când aveau să se unească era 
aproape. Plimbându-se odată împreună pe la marginea 
Dabilonului, pe sub palmierii de pe malul Eufratului, 
văzură venind către dânşii câţiva oameni înarmaţi cu săbii 
şi săgeți. Erau bătăuşii tânărului Orcan, nepotul unui 
ministru, căruia curtenii unchiului său îi băgaseră în cap 
că arc voie să facă tot ce pofteşte. Orcan nu avea niciuna 
din însuşirile plăcute şi niciuna din virtuțile lui Zadig; dar, 
deoarece credea că preţuieşte mult mai mult, era desperat 
văzând că Nu e iubit. Gelozia aceasta, care nu izvora decât 
din deşertăciunea lui, îl făcu să-şi închipuie că o iubea 
nebuneşte pe Semira. Îşi puse în cap s-o răpească. 
Răpitorii o luară pe sus şi, în 

În filosofia premarxistu, prin metafizică se înţelegea 


acea parte a filosofiei care se ocupa de problemele care 
ieşeau din cadrul experienţei (dumnezeu, suflet, libertatea 
voinţei etc.). 

Odată cu crearea materialismului dialectic de cătro 
Marx şi Engels şi odată cu dezvoltarea ştiinţelor naturii, 
concepţia metafizică despre lume a suferit un faliment. 

Astăzi, prin metafizică se înţelege acea metodă care 
cercetează fenomenele naturii în mod neştiinţific, privindu- 
le - contrar realităţii - izolate unele de altele şi imuabile. 
Metafizica, este diametral opusă dialecticii, care priveşte 
fenomenele în dezvoltarea, schimbarea şi conexiunea lor 
(n. R.j, graba lor brutală, o răniră, făcând astfel să curgă 
sângelc unei fiinţe care ar fi înduioşat şi tigrii muntelui 
Imaus. Semira spărgea cerul cu plânsetele ei. Striga: 
„Soţul meu drag! Sunt smulsă de lângă dragostea mea!” 
Nu se îngrijea de primejdia în care era; nu se gândea decât 
la scumpul ci Zadig. Acesta o apără cu toată puterea pe 
care o dau curajul şi dragostea. Ajutat numai de doi sclavi, 
îi alungă pe răpitori şi o duse acasă pe Semira, leşinată şi 
rănită, care deschizând ochii, îl văzu şi îi spuse: 

— O, Zadigl îmi crai drag ca un soţ; îmi eşti drag 
acum ca un om căruia îi datoresc cinstea şi viaţa. 

N-a fost inimă mai mişcată decât inima Semirei. 
Niciodată o gură mai fermecătoare n-a rostit simţiri mai 
adânci cu vorbele de foc pe care le inspiră atât 
recunoştinţa faţă de cea mai mare dintre binefaceri cât şi 
dragostea cea mai adâncă. 

Rana ei era uşoară şi se vindecă repede. Zadig era 
rănit mai greu; o lovitură de săgeată chiar lângă ochi şi 
făcuse o rană adâncă. Semira nu cerea zeilor decât ca 
iubitul ei să se vindece. Zi şi noapte ochii ei erau scăldaţi 
în lacrimi: aştepta clipa în care ochii iubitului vor putea 
iarăşi să vadă. Dar un abces puse iarăşi ochiul în 
primejdie. Trimiseră până la Memfis să-l aducă pe vestitul 
vraci Hermes, care veni cu mare alai. Îl cercetă pe bolnav 
şi spuse că-şi va pierde ochiul. Prezise chiar şi ziua şi 
ceasul când va trebui să se întâmple această nenorocire. 

— Dacă ar fi fost ochiul drept, spuse el, l-aş fi 


vindecat. Dar rănile ochiului stâng nu se pot tămădui. 

Tot Uabilonul, plângând soarta lui Zadig, se minună 
de adâncimoa şi de ştiinţa lui llermes. Peste două zile 
abcesul se sparse singur. Zadig se vindecă de-a binelea. 
Hermes scrise o carie în care îi dovedi că nu trebuia să se 
vindece. Zadig nu citi cartea, însă, îndată ce putu să iasă, 
se pregăti să se ducă s-o vadă pe aceea care era speranţa 
şi fericirea vieţii lui; numai pentru ea singură voia să aibă 
ochi. Semira era de trei zile la ţară. În drum, Zadig află că 
această frumoasă doamnă, după ce declarase sus şi tare că 
nu putea să sufere pe chiori, se măritase cu Orcan în seara 
trecută. La vestea asta, Zadig căzu fără cunoştinţă. 
Durerea 11 duse la marginea gropii; şezu multă vreme 
bolnav; dar, în sfârşit, raţiunea învinse mâhnirea şi însăşi 
durerea cumplită pe care o simţea îi sluji ca să se 
consoleze. 

„Am văzut, se gândi el, cât preţuiesc toanele unei 
fete crescute la Curte; mai bine mă însor cu o fată din 
starea de mijloc”. 

Alese pe Azora, fata cea mai cuminte şi mai de bună 
familie din oraş. Se însură cu dânsa şi trăi cu ea o lună în 
cea mai deplină înţelegere şi dragoste. Dar, de la o vreme, 
Zadig văzu că Azora era cam uşuratică şi se prea grăbea să 
creadă că tinerii cei mai chipeşi erau şi cei mai plini de 
duh şi de virtute. 

Capitolul II - NASUL 

Intr-o zi Azora se întoarse de la plimbare foarte 
mânioasă. 

— Ce ai tu, scumpa mea soţie, îi spuse Zadig, şi ce te- 
a necăjit atât de mult? 

— Vai! spuse ea, ai fi ca şi mine dacă ai fi văzut ce-am 
văzut eu. M-am dus s-o mângâi pe tânăra văduvă Costu, 
care acum două zile a clădit un cavou soţului ei pe malul 
pârăului care curge la marginea livezii. În durerea ei a 
făgăduit zeilor că va şedea lângă mormânt atâta vreme cât 
apa pârăului va curge în apropiere. 

— lată, spuse Zadig, o femeie vrednică de toată 
lauda, care îşi iubea într-adevăr bărbatul. 


— O, spuse Azora, dacă ai şti ce făcea ea când m-am 
dus s-o văd! 

— Ce făcea? 

— A pus să întoarcă pârăul în altă parte. 

Azora începu să arunce împotriva tinerei văduve 
mustrări atât de aspre şi ocări atât de grele, încât această 
paradă de virtute nu-i plăcu lui Zadig. 

Zadig avea un prieten pe care îl chema Cador. Era 
unul dintre tinerii pe care Azora îi socotea mai cinstiţi şi 
mai merituoşi decât alţii. Zadig i se destăinui şi îi câştigă 
credinţa, atât cât putu, printr-un dar de preţ. Azora, după 
ce petrecuse două zile la o prietenă, la ţară, se întoarse 
acasă a treia zi. Servitorii, plângând, îi spuseră că bărbatul 
ei murise pe neaşteptate noaptea trecută, că nimeni nu 
îndrăznise să-i aducă această tristă veste şi că Zadig 
fusese înmormântat în cavoul familiei, în fundul grădinii. 
Azora plânse, îşi smulse părul şi se jură că are să moară. 
Seara, Cador îi ceru voie să vină s-o vadă şi plânse alături 
de dânsa. A doua zi plânseră mai puţin şi prânziră 
împreună. Cador îi spuse că prietenul lui îi lăsase cea mai 
mare parte din avere şi îi mărturisi că ar fi foarte fericit să 
împartă averea cu dânsa. Doamna plânse, se supără, apoi 
se domoli. Cina fu mai lungă decât prânzul. Stătură de 
vorbă cu mai multă încredere. Azora îl lăudă pe cel mort, 
dar mărturisi că Zadig avea metehne care îi lipseau lui 
Cador. 

Pe la mijlocul mesei, Cador se plânse că-l doare 
grozav splina. Doamna, neliniştită şi grijulie, porunci să se 
aducă toate miresmele cu care obişnuia să se parfumeze, 
doar va găsi vreuna care să fie bună pentru boală de 
splină. Îi păru foarte rău că vraciul Hermes nu mai era în 
Babilon. Binevoi chiar să atingă cu mâna partea în care 
Cador simţea dureri aşa de mari. 

— Suferi de mult de boala asta? îl întrebă ea miloasă. 

— M-aduce câteodată până la marginea 
mormântului, răspunse Cador; şi numai un singur leac mă 
poate uşura: să-mi pun pe partea care mă doare nasul unui 
om mort cu o zi înainte. 


— Ciudat leac, spuse Azora. 

— Nu-i mai ciudat, răspunse el, decât săculeţele 
domnului Arnoult împotriva damblalei.! 

Acest argument, împreună cu marile merite ale 
tânărului, o făcură pe doamnă să se hotărască. 

„La urma urmei, îşi spuse ca, când bărbatul meu va 
trece din lumea de ieri în lumea de inline pe podul Cinavar, 
oare Îngerul Asrael n-are să-i dea voie să treacă din 
pricină că nasul lui va fi mai scurt în a doua viaţă decât în 
întâia?” Aşadar luă un brici, se duse la mormântul lui 
bărbatu-său, îl stropi cu lacrimi şi se aplecă să taie nasul 
lui Zadig, care şedea întins în groapă. Zadig se ridică 
atunci ţinându-se cu o mină de nas şi cu cealaltă apucând 
briciul. 

— Doamnă, spuse el, nu mai striga atâta împotriva 
văduvei lui Costu; gândul de a-mi tăia nasul e la fel cu 
gândul de-a întoarce pârâul. 

Capitolul III Cllnelii ŞI CALUL 

Zadig simţi că întâia lună de căsătorie, aşa cum scrie 
în cartea Zend, este luna mierii, şi că luna a doua este luna 
pelinului. Nu trecu mult timp şi el fu silit s-o alunge pe 
Azora, cu care era din ce în ce mai greu de trăit, şi îşi 
căută fericirea în studiul naturii. „Nimeni nu-i mai fericit, 
spunea el, decât un filosof care citeşte în cartea aceasta 
mare pe care Dumnezeu a pus-o sub ochii noştri. 
Adevărurile pe care le descoperă sunt ale lui; îşi nutreşte 
şi îşi înalţă sufletul; trăieşte liniştit; nu se teme de oameni 
şi scumpa lui soţie nu vine să-i taie nasul”. 

Plin de aceste gânduri, Zadig se retrase într-o vilă pe 
malul Eufratului. Acolo, el nu-şi petrecea timpul calculind 
câte dramuri de apă curgeau într-o secundă sub bolțile 
vreunui pod sau dacă în luna Şoarecelui cădea o picătură 
de apă mai mult decât în luna Berbecului. Nu se gândea să 
facă mătase din pânză de păianjen şi nici porțelan din 
carafe sparte. Dar cerceta mai ales însuşirile animalelor şi 


1 Era pe vremea aceea un babilonian,_ numit Arnoult, care anunţa prin 
gazete că vindecă şi previne loate apnplc: xiile cu un săculeţ cu leacuri 
aliniat de gil. (Nula lui Voltaire.) 


ale plantelor. Dobândi în curând o pricepere care îl făcea 
să descopere mii de deosebiri acolo unde oamenii nu văd 
decât uniformitate. 

Într-o zi, în timp ce se plimba la marginea unei 
pădurici, văzu că vine în fugă spre dânsul un eunuc al 
reginei, urmat de mai mulţi ofiţeri, care păreau să fie 
foarte neliniştiţi şi care alergau de colo până colo, ca nişte 
oameni rătăciţi care au pierdut un lucru de mare preţ şi 
umblă acum să-l găsească. 

— Tinere, spuse eunucul, n-ai văzut cumva câinele 
reginei? 

Zadig răspunse cuviincios: 

— E căţea, nu e câine. 

— Ai dreptate, spuse eunucul. 

— E o căţeluşă, adăugă Zadig. A făcut pui de curând; 
şchiopătează de piciorul stâng din faţă şi are urechi foarte 
lungi. 

— Ai văzut-o? întrebă eunucul, gâflind de atâta 
alergătură. 

— Nu, răspunse Zadig, n-am văzut-o niciodată şi n- 
am ştiut până acuma că regina avea o căţea. 

Tocmai atunci, printr-o ciudăţenie obişnuită a sorții, 
cel mai frumos cal din grajdurile regelui scăpase din 
mâinile unui rândaş şi o luase la fugă pe câmpiile 
Babilonului. Marele maestru de vânătoare al Curţii şi toţi 
ceilalţi ofiţeri de la Curte alergau după el tot aşa de 
neliniştiţi ca şi eunucul după căţeaua reginei. Marele 
maestru de vânătoare se apropie de Zadig şi îl întrebă 
dacă n-a văzut calul regelui. Zadig răspunse: 

— E calul care aleargă cel mai bine. Are cinci 
picioare înălţime şi copita foarte mică. Coada are o 
lungime de trei palme şi jumătate. Capetele zăbalei sunt 
de aur de douăzeci şi trei de carate; potcoavele sunt de 
argint curat. 

—  Încotro a apucat-o? Unde-i? întrebă marele 
maestru de vânătoare. 

— Nu l-am văzut, răspunse Zadig, şi n-am auzit 
niciodată de dânsul. 


Marele maestru de vânătoare şi eunucul fură 
încredinţaţi că Zadig a furat calul regelui şi căţeaua 
reginei. 

J3 Volta! re - Opere «lese, vol. II 

Il luară pe sus şi 11 duseră în faţa adunării marelui 
Desterham, care 11 osândi să fie bătut cu cnutul şi să-şi 
petreacă restul vieţii în Siberia. Abia se dăduse sentinţa şi 
se găsiră calul şi căţeaua. Judecătorii se văzură în 
dureroasa situaţie de a-şi schimba hotărârea pe care o 
dăduseră. Ei 11 condamnară pe Zadig să plătească patru 
sute de uncii de aur pentru că a spus că n-a văzut ceea ce 
a văzut. Zadig trebui mai întâi să plătească amenda şi 
după aceea i se dădu voie să se apere în faţa consiliului 
marelui Desterham. 

El vorbi astfel: 

— Luceferi ai dreptăţii, adâncuri de ştiinţă, oglinzi de 
adevăr, voi care aveţi greutatea plumbului, tăria fierului, 
strălucirea diamantului şi multă înrudire cu aurul, acum, 
fiindcă Îngăduit îmi este să vorbesc înaintea acestei 
auguste adunări, vă jur pe Orosmad că n-am văzut 
niciodată preacinstita căţea a reginei şi nici calul sfânt al 
regelui. lată ce mi s-a întâmplat. Mă plimbam la marginea 
pădurii, acolo unde l-am întâlnit pe venerabilul eunuc şi pe 
preailustrul mare maestru de vânătoare. Am văzut pe nisip 
urmele unui animal şi mi-am dat repede seama că erau ale 
unui căţeluş. Nişte dire uşoare şi lungi care se aflau între 
urmele labelor mi-au arătat că era o căţea ale cărei ţiţe 
atingeau pământul şi că prin urmare făcuse pui de curând. 
Alte urme, care păreau că atinseseră nisipul alături de 
labele de dinainte, mi-au dovedit că avea urechile foarte 
lungi; şi, văzând că urma unei labe era pretutindeni mai 
puţin adâncă decât urmele celorlalte labe, am înţeles că 
această căţea a augustei noastre regine era, fie-mi iertat 
să spun, puţin cam şchioapă. 

În ce priveşte calul regelui regilor, veţi şti că, 
plimbându-mă pe un drum în pădure, am văzut nişte urme 
de potcoave. Toate erau la depărtări egale. lată, mi-am 
spus eu, un cal care are un galop desăvârşit. Praful de pe 


copaci, pe drumul îngust care n-are decât şapte palme 
lărgime, era scuturat puţin în dreapta şi în stânga, la trei 
palme şi jumătate de la mijlocul drumului. Calul acesta, 
mi-am spus, are o coadă de trei palme şi jumătate, care, 
mişcându-se în dreapta şi în stânga, a şters praful de pe 
copaci. Sub copacii care alcătuiau o boltă de crengi înaltă 
de cinci picioare am văzut frunze de curând căzute şi mi- 
am dat seama că acest cal atinsese crengile cu capul şi că 
prin urmare el avea o înălţime de cinci picioare. Cât 
despre zăbală, trebuie să fie de aur de douăzeci şi trei de 
carate: calul s-a frecat cu capul zăbalei de o piatră care se 
cheamă mehenghi, care slujeşte tocmai la încercarea 
aurului şi pe care am încercat-o şi eu. Am văzut, în sfârşit, 
după semnele lăsate de copite pe alte pietre, că era 
potcovit cu argint curat. 

Toţi judecătorii se minunară de deşteptăciunea 
adâncă şi subtilă a lui Zadig. Se duse vestea până la rege 
şi regină. Nu se vorbea decât de Zadig prin anticamerele şi 
sălile palatului, deşi câţiva magi erau de părere că trebuie 
ars pe rug fiindcă e vrăjitor. Regele porunci să i se dea 
înapoi amenda de patru sute de uncii de aur la care fusese 
condamnat. Grefierul, portăreii, procurorii veniră toţi la el 
cu mare pompă să-i înapoieze cele patru sute de uncii; 
păstrară însă trei sute nouăzeci şi opt pentru cheltuieli de 
judecată; şi aprozii lor cerură bacşiş. 

Zadig văzu cât este de primejdios câteodată să ştii 
prea multe şi se jură ca, de acum înainte, să nu mai spună 
ce vede. 

Prilejul acesta se ivi în curând. Un prizonier politic 
fugi din închisoare şi trecu prin faţa ferestrelor lui. Zadig 
fu întrebat, dar nu răspunse nimic. Se dovedi însă că se 
uitase pe fereastră. Pentru această crimă fu amendat la 
cinci sute de uncii de aur. Zadig mulţumi judecătorilor 
pentru bunăvoința lor, după obiceiul Babilonului. „O, 
Doamne! îşi spuse el, ce nenorocire să te plimbi printr-o 
pădure prin care a trecut căţeaua reginei şi calul regelui! 
Ce primejdios e să te uiţi pe fereastră! Şi ce greu e să fii 


fericit în viaţă!” 

Capitolul IV INVIDIOSUL 

Zadig vru să-şi aline cu ajutorul filosofiei şi al 
prieteniei necazurile pe care i le dăduse soarta. Într-o 
mahala a Babilonului el avea o casă mobilată cu gust şi în 
care adunaae toate lucrurile frumoase şi toate plăcerile 
vrednice de un om cumsecade. Dimineaţa, biblioteca lui 
era deschisă tuturor savanților; seara, masa lui era pusă 
pentru lumea aleasă. Dar îşi dădu seama în curând cât de 
primejdioşi sunt savanții. Odată se iscă o mare ceartă cu 
privire la o lege a lui Zoroastru, care te oprea să mănânci 
carne de grifon. 

— Cum să opreşti grifonul, când acest animal nici nu 
există? spuneau unii. 

— Trebuie să existe, spuneau alţii, pentru că 
Zoroastru nu îngăduie să-l mănânci. 

Zadig voi să-i împace şi le spuse: 

— Dacă grifonii există, să nu-i mâncăm; dacă nu 
există, n-avem să-i mâncăm nici atâta, şi în acest chip vom 
asculta toţi de Zoroastru. 

Un savant care scrisese treisprezece volume despre 
însuşirile grifonului şi care pe lângă asta mai era şi mare 
teurg se grăbi să se ducă să-l pârască pe Zadig la un 
arhimag numit Yebor, care era cel mai prost chaldeean şi 
deci cel mai fanatic. Omul acesta l-ar fi tras bucuros în 
țeapă pe Zadig spre slava Soarelui şi cu acest prilej ar fi 
spus pe dinafară ceaslovul lui Zoroastru, cu mare 
mulţumire în glas. Prietenul Cador (un prieten face mai 
mult decât o sută de preoţi) se duse la bătrânul Yebor şi îi 
spuse: 

— Trăiască soarele şi grifonii! să nu cumva să-l 
pedepseşti pe Zadig: e un sfânt. Are o mulţime de grifoni 
în ogradă şi nu-i mănâncă; şi învinuitorul lui e un eretic 
care îndrăzneşte să spună că iepurii de casă au piciorul 
despicat şi nu sunt murdari. 

— Bine! spuse Yebor, clătinând din capul lui chel. 
Zadig trebuie tras în ţeapă pentru că a vorbit rău de 
grifoni, iar celălalt pentru că a vorbit rău de iepuri. 


Cador potoli lucrurile cu ajutorul unei domnişoare de 
onoare cu care făcuse un copil şi care avea mare trecere în 
sfatul magilor. Nimeni n-a fost tras în ţeapă. Fapt care făcu 
pe mulţi învăţaţi să cârtească şi să prorocească decadenţa 
Babilonului. Zadig spuse: „lată de ce atârnă fericirea! 
Totul pe lume mă năpăstuieşte, / chiar şi fiinţele care nu 
există!” Blestemă savanții şi nu mai vru să se întâlnească 
decât cu feţe simandicoase. 

Poftea la el acasă pe oamenii cei mai aleşi din 
Babilon şi doamnele cele mai plăcute la vorbă şi la chip. 
După ce ascultau muzică, treceau la masă, unde se 
serveau numai bucate alese; masa era însufleţită 
întotdeauna de conversații plăcute din care el ştia să 
înlăture goana după spirit, care este cel mai sigur mijloc să 
nu ai spirit de loc şi modul cel mai nimerit de a strica o 
societate oricât de strălucită ar fi ea. Zadig nu punea nicio 
vanitate nici în alegerea prietenilor, nici în alegerea 
bucatelor; în orice lucru el prefera să fie într-adevăr ceva 
şi să nu pară numai că este; şi prin asta el îşi atrăgea o 
stimă adevărată, la care nurtvnea. 

Peste drum de dânsul locuia Arimaz, un om al cărui 
suflet rău era zugrăvit pe faţa lui grosolană. Era ros de 
fiere şi puhav de trufie şi, mai mult decât toate, era un om 
de duh plicticos. Nu putuse să-şi facă drum în lume şi 
acum şi clevetea pe toţi din răzbunare. Deşi era bogat, cu 
greu îi atrăgea la dânsul pe linguşitori. Zgomotul caleştilor 
care veneau seara la Zadig îl necăjea; zgomotul laudelor îl 
supăra şi mai mult. Se ducea câteodată la Zadig şi se aşeza 
la masă fără să fie poftit. Strica voia bună a tuturor, aşa 
cum se spune că harpiile? strică hrana pe care o ating. O 
dată vru să facă o petrecere în cinstea unei doamne care, 
în loc să vină la dânsul, se duse la masă la Zadig. Altă dată, 
stând de vorbă amândoi la palat, salutară pe un ministru 
care-l pofti la masă pe Zadig şi nu-l pofti pe Arimaz. De 
multe ori, chiar ura cea mai grozavă nu are temeiuri mai 
serioase decât acesta. Arimaz, căruia în Babilon i se 


2 Monştri din mitologia greacă, cu f;iļă dc femoie şi trup de vullur (n. 
t.). 


spunea Învidiosul, vru să-l doboare pe Zadig pentru că i se 
spunea Fericitul. Prilej de a face rău se găseşte de o sută 
de ori pe zi şi prilej de a face bine numai o dată pe an, 
după cum spune Zoroastru. 

Invidiosul se duse la Zadig şi 11 găsi plimbându-se 
prin grădină cu doi prieteni şi o doamnă căreia îi spunea 
câteodată lucruri galante, dar numai aşa, ca să i le spună. 
Vorbeau acum despre războiul pe care regele tocmai îl 
isprăvise cu izbândă împotriva prinţului Hyrcaniei, care 
era vasalul lui. Zadig, care se luptase cu vitejie în acest 
scurt război, aducea mari laude regelui şi încă şi mai mari 
doamnei. Scoase carnetul şi scrise patru versuri pe care i 
le dădu acesteia să le citească. Prietenii îl rugară să le 
citească şi lor. Dar Zadig nu voi, din modestie sau mai 
degrabă dintr-un amor propriu foarte îndreptăţit. El ştia 
că versurile improvizate nu sunt niciodată bune decât 
pentru aceea în cinstea căreia au fost făcute. Rupse în 
două foaia pe care le scrisese şi zvârli cele două bucăţi 
într-o tufă de trandafiri unde ceilalţi le căutară degeaba, 
începu să plouă. Intrară în cabă. Invidiosul rămase în 
grădină şi începu să caute până găsi o bucată din foaia 
aruncată. Fusese ruptă în aşa fel încât fiecare jumătate de 
vers care rămăsese avea un înţeles şi forma chiar un vers 
mai mic. Dar, printr-o întâmplare şi mai ciudată, aceste 
versuri mici aveau un înţeles şi conţineau nişte groaznice 
ocări împotriva regelui. Iată ce se putea citi pe acea hârtie: 
Prin mari nelegiuiri Statornicit pe tron, în pacea tuturor a 
E singurul duşman. 

Invidiosul se simţi fericit întâia oară în viaţa lui. 
Putea acum să doboare un om cinstit şi vrednic. Plin de o 
crudă bucurie, el trimise regelui această satiră scrisă de 
mâna lui Zadig. Zadig, cei doi prieteni şi cu doamna fură 
aruncaţi! n închisoare. Zadig fu în curând judecat fără 
drept de apărare. Când 11 aduseră ca să-i citească 
sentinţa, Invidiosul îi ieşi în cale şi îi spuse cu glas tare că 
versurile lui nu făceau doi bani. Zadig nu avea pretenţia că 
e bun poet; dar era mâhnit fiindcă fusese condamnat 
pentru batjocuri aduse regelui şi fiindcă vedea că doi 


prieteni şi o femeie frumoasă stăteau la închisoare din 
pricina unei nelegiuiri pe care nu o săvârşiseră. Nu i se 
dădu voie să vorbească deoarece carnetul lui vorbea 
pentru dânsul. Aşa era legea în Babilon. Il duseră la 
osândă. Pe drum, de o parte şi de alta se adunaseră o 
mulţime de curioşi, dar niciunul nu îndrăznea să-l plângă 
şi toţi se înghesuiau să-l privească şi să vadă cum are să 
moară. Numai rudele lui erau mâhnite, fiindcă nu-l puteau 
moşteni. Trei sferturi din averea lui fuseseră confiscate în 
folosul regelui şi un sfert în folosul Invidiosului. 

În timp ce el se pregătea să moară, papagalul regelui 
îşi luă zborul de pe balconul unde şedea şi se lasă în 
grădina lui Zadig pe o tufă de trandafiri. Dintr-un piersic 
din apropiere vântul smulse o piersică şi o duse în tufa de 
trandafiri: aici căzu pe o bucată de hârtie şi se lipi de ea. 
Papagalul luă în plisc piersica şi hârtia, le aduse pe 
amândouă şi le puse pe genunchii monarhului. Regele, 
curios, se uită pe hârtie şi văzu nişte cuvinte care nu aveau 
niciun înţeles şi care păreau să fie nişte sfârşituri de vers. 
Regelui îi plăcea poezia. Cu suveranii cărora le plac 
versurile te poţi întotdeauna înţelege. Intâmplarea aceasta 
cu papagalul îl puse pe gânduri. Regina, care îşi aduse 
aminte de ceea ce era scris pe foaia din carnetul lui Zadig, 
porunci să i-o aducă. Puseră alături amândouă bucăţile, 
care se potriveau împreună foarte bine. Citiră atunci 
versurile, aşa cum le făcuse Zadig: 

Prin mari nelegiuiri s-a tulburai pământul. Statornicit 
pe tron, regele stăpâneşte. În pacea tuturor a numai 
amorul luptă: E singurul duşman de care te poţi teme. 

Regele porunci ca Zadig să fie adus numaidecât 
înaintea lui, iar doamna şi cei doi prieteni să fie scoşi din 
închisoare. Zadig se aruncă cu faţa în jos la picioarele 
regelui şi ale reginei şi le ceru foarte umil iertare că a 
făcut versuri preaste. Vorbi în chip atât de plăcut, cu atâta 
duh şi atâta înţelepciune, încât regele şi regina voiră să-l 
mai vadă. Zadig mai veni la Curte şi plăcu şi mai mult. i se 
dădu toată averea Invidiosului care-l învinuise pe nedrept; 
dar Zadig i-o dădu înapoi şi Invidiosul nu simţi decât 


plăcerea de a nu-şi fi pierdut averea. Stima regelui faţă de 
Zadig crescu mereu, îl făcea părtaş la toate plăcerile lui şi 
îi cerea sfatul în toate treburile. Regina începu să se uite la 
dânsul cu o bunăvoință care putea! într-o bună zi, să 
ajungă primejdioasă pentru dânsa, pentru rege, augustul 
ei soţ, pentru Zadig şi pentru ţara întreagă. Zadig începu 
să creadă, în vremea asta, că nu-i greu să fii fericit. 

Capitolul VMĂRINIMOSUL 

Veni vremea când trebuia să se prăznuiască o mare 
sărbătoare care cădea o dată la cinci ani. Era în Babilon 
obiceiul ca, din cinci în cinci ani, să se facă cunoscut în 
chip solemn cetăţeanul care făcuse fapta cea mai 
mărinimoasă. Sfetnicii şi magii erau judecători. Marele 
satrap, care avea în grija lui oraşul, aducea tuturor a la 
cunoştinţă cele mai frumoase fapte care se petrecuseră 
sub guvernarea lui. Fiecare îşi spunea părerea. Regele 
dădea hotărârea. La această sărbătoare venea lume de la 
capătul pământului. Învingătorul primea din mâinile 
monarhului o cupă de aur împodobită cu pietre scumpe şi 
regele rostea aceste cuvinte: „Primeşte această răsplată a 
mărinimici, şi binevoiască zeii să-mi dea mulţi supuşi care 
să-ţi semene!” 

Când sosi această memorabilă zi, regele se aşeză pe 
tron, înconjurat de sfetnici, de magi şi de solii tuturor 
popoarelor care veneau să vadă aceste jocuri, unde gloria 
se dobândea nu prin iuţeala cailor, nu prin puterea 
trupurilor, ci prin virtute. Marele satrap aduse la 
cunoştinţă cu glas tare faptele care puteau prilejui celor 
care le săvârşiseră această răsplată fără preţ. Dar el nu 
vorbi de mărinimia cu care Zadig îi dăduse înapoi 
Invidiosului toată averea; asta nu era o faptă vrednică de 
răsplată. 

El înfăţişă mai întâi pe un judecător care, după ce-i 
făcuse pe un om să piardă un proces printr-o greşeală de 
care nici nu era măcar răspunzător, îi dăduse toată averea 
lui, care preţuia cât tot ce pierduse acel om. 

Arătă apoi pe un tânăr care, fiind îndrăgostit de o 
fată cu care voia să se căsătorească, o lăsase unui prieten 


care murea de dragul ei; pe lângă asta o mai şi înzestrase. 

Pe urmă aduse pe un soldat care, în războiul din 
Hyrcania, dăduse o pildă şi mai mare de mărinimie. Nişte 
soldaţi duşmani voiau să-i răpească iubita; el o apără 
împotriva lor; în vremea asta, cineva îi spuse că alţi 
hyrcanieni voiau s-o răpească pe mamă-sa, la câţiva paşi 
de acolo. Plângând, îşi lăsă iubita şi alergă s-o scape pe 
mamă-sa. Se întoarse apoi la aceea pe care o iubea şi o 
găsi pe moarte. Voi atunci să se omoare; dar mamă-sa îl 
dojeni şi îi spuse că el e singurul ei sprijin şi atunci 
soldatul avu curajul să îndure viaţa mai departe. 

Judecătorii ar fi vrut să dea soldatului premiul. 
Regele luă cuvântul şi spuse: 

— Fapta lui şi faptele celorlalţi sunt frumoase, dar nu 
mă miră. leri, Zadig a făcut ceva care m-a mirat. 

Am scos din slujbă acum câteva zile pe ministrul şi 
favoritul meu Coreb. Eram foarte nemulţumit de el şi 
totuşi curtenii îmi spuneau că eram prea îngăduitor; care 
mai de care 11 vorbeau de rău. L-am întrebat pe Zadig ce 
crede şi el, cu îndrăzneală, mi-a spus numai lucruri bune 
despre Coreb. Mărturisesc că am văzut de multe ori în 
poveştile noastre cum unul a plătit o greşeală cu averea 
lui, cum altul a ţinut mai mult.la maică-sa decât la femeia 
iubită; dar n-am citit "nicăieri că un curtean a vorbit de 
bine pe un ministru scos din Blujbă şi pe care suveranul lui 
era supărat. Dau douăzeci de mii de galbeni fiecăruia 
dintre aceia care au fost înfăţişaţi pentru faptele lor 
mărinimoase; cupa însă o dau lui Zadig. 

— Eu cred, spuse Zadig, că numai măriei-tale i se 
cuvine cupa; măriata a săvârşit o faptă nemaipomenită 
pentru că, fiind rege, măria-ta nute-ai supărat pe robul tău 
atunci când acesta s-a împotrivit patimii tale. 

Toţi admirară pe rege şi pe Zadig. Judecătorul care-şi 
dăduse averea, tânărul care îşi măritase iubita cu prietenul 
lui, soldatul care îşi lăsase iubita să moară numai ca s-o 
scape pe maică-sa primiră darurile din partea monarhului; 
numele lor fură înscrise în cartea mărinimoşilor. Zadig 
căpătă cupa. Regele îşi câştigă renumele de stăpânitor 


bun, renume pe care nu-l păstră multă vreme. Ziua aceea 
fu însemnată prin serbări mai îndelungate decât îngăduia 
legea. Amintirea lor dăinuieşte şi acum în Asia. Zadig 
spunea: „În sfârşit, sunt fericit!” Dar se înşela. 

Capitolul VI MINISTRUL 

Regele îşi pierduse primul-ministru. El 11 alese acum 
pe Zadig ca să îndeplinească această funcţie. 'Toate 
frumoasele doamne din Babilon se bucurară de această 
alegere, fiindcă niciodată de la întemeierea imperiului nu 
mai fusese un ministru atât de tânăr. Toţi curtenii erau 
supăraţi. Invidiosul scuipa sânge şi nasul i se umflă grozav 
de tare. Zadig, după ce mulţumi regelui şi reginei, se duse 
să mulţumească şi papagalului. 

„Pasăre frumoasă, îl spuse el, tu mi-ai scăpat viaţa şi 
m-ai făcut ministru. Căţeaua şi calul măriilorlor îmi 
făcuseră mult rău, dar tu mi-ai făcut bine. lată de ce 
atârnă soarta oamenilor! Însă, adăugă el, un noroc atât de 
neobişnuit se va stinge poate în curând”. Papagalul 
răspunse: „Da”. Cuvântul acesta îl miră pe Zadig; dar, cum 
era bun naturalist şi nu credea că papagalii pot fi profeti, 
se linişti repede şi căută să-şi îndeplinească slujba cât 
putea mai bine. 

li făcu pe toţi să simtă puterea sfântă a legilor şi nu 
stingheri pe nimeni cu înalta lui funcţie. Nu tulbură pe 
sfetnicii divanului; fiecare vizir putea să aibă orice părere 
fără ca el să se supere. Când judeca vreo pricină, nu el 
judeca, ci legea. Dar când legea era prea aspră, o domolea, 
şi când nu erau legi, dreptatea lui făcea nişte legi atât de 
bune încât ai fi crezut că sunt ale lui Zoroastru. 

De la dânsul au păstrat popoarele acest mare 
principiu: că e mai bine să scapi pe un vinovat decât să 
osândeşti pe un nevinovat. Zadig era de părere că legile 
erau făcute ca să ajute pe oameni, nu numai să-i sperie. 
Avea o mare pricepere în descoperirea adevărului, pe care 
toţi oamenii caută să-l acopere. 

Chiar din primele zile ale ocârmuirii lui, Zadig îşi 
arătă această pricepere. Un vestit negustor din Babilon 
murise în India. Îşi lăsase averea, pe din două, celor doi fii 


ai lui, după ce sora lor se măritase, şi mai lăsase şi un 
legat de treizeci de mii de galbeni aceluia dintre feciori 
care va fi socotit că-l iubeşte mai mult. Fiul cel mare îi 
clădi un cavou; celălalt spori cu o parte din moştenirea lui 
zestrea boră-6 i. Toată lumea spunea: „Cel mai mare 
iubeşte mai mult pe tată-său; cel mai mic ţine mai mult la 
soră-sa. Celui mai mare trebuie că i se dea cei treizeci de 
mii de galbeni”. 

Zadig îi chemă la dânsul, pe rând. Spuse celui mai 
mare: 

— Tatăl tău ri-a murit; a fost bolnav, s-a vindecat şi 
acum se întoarce în Babilon. 

— Mulţumesc lui Dumnezeu, răspunse băiatul; păcat 
de cavou că m-a costat cam scump! 

După aceea, Zadig spuse acelaşi lucru celui mai mic. 

— Mulţumesc lui Dumnezeu, răspunse el; am să dau 
înapoi tatii tot ce am; aş vrea numai să lase soră-mii ce i- 
am dat ei. 

— N-ai să dai înapoi nimic, spuse Zadig, şi ai să 
capeţi cei treizeci de mii de galbeni. Tu iubeşti mai mult pe 
tatăl tău. 

O fată foarte bogată făgăduise la doi magi că se va 
căsători cu fiecare dintre ei. După ce timp de vreo câteva 
luni căpătase învăţătură şi de la unul şi de la celălalt, fata 
se trezi că e însărcinată. Amândoi magii voiră s-o ia. 

— Am să iau de bărbat, spuse fata, pe acela dintre voi 
care m-a făcut în stare să dau imperiului un cetăţean. 

— Eu am făcut fapta aceasta bună, spuse unul. 

— Ba eu am avut această plăcere, spuse celălalt. 

— Bine, zise ca, atunci am să spun că e tatăl copilului 
acela dintre voi care îi va da creşterea cea mai frumoasă. 

Fata născu un băiat. Fiecare dintre cei doi magi voia 
să-l crească. Pricina fu adusă în faţa lui Zadig. El îi chemă 
la dânsul pe cei doi magi. 

— Ce ai să înveţi tu pe copil? întrebă el pe unul 
dintre dânşii. 

— Am să-l învăţ, spuse magul, cele opt părţi ale 
discursului, dialectica, astrologia, demonomania, ce este 


substanţa şi accidentul, abstractul şi concretul, monadele* 
şi armonia prestabilită. 

— Eu, spuse col de al doilea, voi căuta să-l fac să fie 
drept la cuget şi vrednic să aibă prieteni. / 

Zadig rosti: 

— Fie că eşti, fie că nu eşti tatăl lui, ai s-o iei pe 
mamă-sa. 

Capitolul VII DISCUŢII ŞI AUDIENŢE 

Astfel Zadig îşi arăta înţelepciunea minţii şi 
bunătatea sufletului. Lumea îl admira şi totuşi îl şi iubea. 
Trecea drept cel mai fericit dintre oameni; ţara întreagă 
era plină de numele lui; toate femeile se uitau la dânsul; 
toată lumea lăuda spiritul lui de dreptate; savanții îl 
priveau ca pe un oracol; chiar şi preoţii mărturiseau că ştie 
mai multe decât bătrânul arhimag Ycbor. Nici vorbă nu mai 
era să fie dat în judecată pentru grifoni. Nimeni nu credea 
decât ceea ce i se părea lui vrednic de crezut. 

Era în Babilon o mare neînțelegere, care ţinea de 
vreo mie cinci sute de ani şi care împărțea ţara în două 
secte la fel de îndârjite. Una pretindea că trebuia să intri 
în templul lui Mithras numai cu piciorul blâng; cealaltă nu 
putea buferi acest obicei şi intra numai cu piciorul drept. 
Toţi aşteptau acum marea sărbătoare a focului sfânt ca să 
afle care sectă va fi sprijinită de Zadig. Lumea întreagă 
avea ochii aţintiţi asupra picioarelor lui şi tot oraşul era în 
agitaţie şi aşteptare. Zadig intră în templu sărind cu 
amândouă picioarele deodată şi dovedi după aceea printr- 
o cuvântare plină de elocinţă că Dumnezeul cerului şi al 
pământului, care nu face deosebire de persoane, nu face 
deosebire nici între piciorul drept şi piciorul stâng. 

Invidiosul şi nevastă-sa pretinseră că în cuvântarea 
lui nu erau destule figuri, că nu pusese îndeajuns să joace 
munţii şi dealurile. „E sec şi fără talent, spuneau ei; nu 
vezi la dânsul nici marea care o ia la fugă, nici stelele care 
cad, nici soarele care se topeşte ca ceara; n-are nimic din 


3 In sistemul filozofic al lui Leibniz (1646 — 1716) monada este 
substanţa simplă, activă, indivizibilă, din care stnt alcătuite toate 
fiinţele (n.t.). 


stilul cel bun, oriental”. Zadig se mulțumea să aibă stilul 
raţiunii. Toată lumea se dădu de partea lui, şi asta nu 
pentru că era pe calea cea dreaptă, nu pentru că era un 
om cu judecată, nu pentru că merita să fie iubit, ci pentru 
că era mare vizir. 

Tot aşa de bine puse el capăt marelui proces dintre 
magii albi şi magii negri. Albii spuneau că atunci când te 
rogi lui Dumnezeu e o nelegiuire să te întorci cu faţa la 
răsăritul de iarnă; negrii ziceau că Dumnezeu dispreţuia 
rugăciunile oamenilor care se întorceau către apusul de 
vară. Zadig hotărî că fiecare poate să te întoarcă încotro 
pofteşte. 

Zadig găsi secretul de a isprăvi dimineaţa cu toate 
treburile, atât cu cele particulare, cât şi cu cele obşteşti. In 
restul zilei se ocupa de înfrumusețarea Babilonului. Punea 
să se reprezinte tragedii la care lumea plângea şi comedii 
la care râdea; lucrul acesta nu mai era la modă de mult şi 
el 11 înfiinţă din nou fiindcă era om de gust. N-avea 
pretenţia că ştie mai mult decât artiştii; îi răsplătea cu 
daruri şi distincţii şi nu era invidios în taină din cauza 
talentului lor. Seara 11 Înveselea mult pe rege şi mai ales 
pe regină. Regele spunea: „Ce ministru mare!” Regina 
spunea: „Ce drăguţ ministru!” şi amândoi adăugau: „Ar fi 
fost păcat să-l spânzure!” 

Niciodată până atunci un dregător nu fusese silit să 
primească în audienţă atâtea cucoane. Cele mai multe 
veneau la el ca să discute despre treburi pe care nu le 
aveau şi numai ca să stea de vorbă cu dânsul. Soţia 
Invidiosului veni printre cele dintâi; se jură pe Mithras, pe 
Zend-Avesta şi pe focul cel sfânt că nu putuse să sufere 
purtarea lui bărbatu-său; îi spuse apoi că bărbatul acesta 
al ei e gelos şi bădăran; îi mai dădu să înţeleagă că zeii l- 
au pedepsit nehărăzindu-i preţioasele efecte ale acelui foc 
sfânt care face pe om să semene cu zeii. În sfârşit, cucoana 
lăsă să-i cadă jartiera. Zadig o ridică de jos cu curtenia lui 
obişnuită dar nu o legă la loc la genunchiul doamnei. Şi 
aceabtă mică greşeală, dacă este o greşeală, a fost pricina 
celor mai cumplite nenorociri. Zadig nu se gândi la asta, 


dar soţia Invidiosului se gândi mult. 

În fiecare zi se înfăţişau la dânsul o mulţime de 
femei. Analele secrete ale Babilonului spun că o dată s-a 
lăsat dus de ispită, dar că singur s-a mirat văzând că 
plăcerea lui era fără voluptate şi că în toiul îmbrăţişărilor 
se gândea în altă parte. Femeia căreia îi dădu, fără să-şi 
dea seama, dovezi de protecţie, era o doamnă din suita 
reginei Astarte. Această drăgăstoasă babiloniană îşi 
spunea ca să se consoleze: „Multe treburi mai are omul 
acesta în cap dacă se gândeşte la de chiar în toiul 
dragostei”. În clipa când cei mai mulţi oameni nu spun 
nimic şi când alţii nu rostesc decât vorbe sfinte, Zadig 
strigă: „Regina!” Babiloniana crezu că în sfârşit şi-a venit 
în fire tocmai când trebuia şi că îi spunea: „Regina mea!” 
Dar Zadig, tot fără să se gândească, rosti numele Astartei. 
Doamna, care în aceste împrejurări fericite credea că totul 
e pentru dânsa, îşi închipui că asta înseamnă: „Eşti mai 
frumoasă decât regina Astarte!” Ea ieşi din seraiul lui 
Zadig cu daruri foarte frumoase. Se duse la Invidioasa, cu 
care era prietenă bună, şi îi povesti cum a fost. Invidioasa 
fu foarte necăjită că Zadig o preferase pe cealaltă. 

— Nici n-a binevoit măcar, spuse ea, să-mi lege 
jartiera asta, pe care nici nu mai vreau s-o port. 

— O! O! spuse către Invidioasă fericita, văd că porţi 
aceleaşi jartiere ca şi regina. Le faci la aceeaşi 
croitoreasă? 

Invidioasa căzu pe gânduri, nu răspunse şi se duse să 
se sfătuiască cu bărbatu-său, Invidiosul. 

În vremea asta, Zadig băgă de seamă că era 
totdeauna cu gândul aiurea când dădea audienţe şi când 
judeca; nu ştia însă din ce pricină şi asta era singura lui 
mâhnire. 

Odată avu un vis. Se făcea că şedea culcat mai întâi 
pe nişte iarbă uscată, în care erau şi câteva fire ţepoase 
care îl supărau, şi pe urmă se făcea că stă tolănit pe un pat 
de trandafiri din care ieşea un şarpe care îl înţepa în inimă 
cu limba lui ascuţită şi veninoasă. L „Vai! îşi spuse el, am 
stat mult timp culcat pe iarba aceea uscată şi ţepoasă; 


acum şed pe patul de trandafiri, dar cine va fi şarpele?” 

Capitolul VIII CEI. OZIA 

Nenorocirea lui Zadig izvori chiar din fericirea lui şi 
mai ales din meritele sale. În fiecare zi stătea de vorbă cu 
regele şi cu Astarte, augusta sa soţie. Farmecul vorbelor 
lui era sporit şi de dorinţa de a plăcea, care este pentru 
suflet ceea ce este podoaba pentru frumuseţe. Tinereţea şi 
gingăşia lui lăsară pe nesimţite în sufletul Astartei nişte 
urme de care la început nici ca singură nu-şi dădu seama. 

Patima ci crescu la sânul nevinovăţiei. Astarte se 
lăsă, fără teamă şi făru şovăire, cuprinsă de plăcerea de a 
vedea şi de a auzi pe un om scump soţului ei şi ţării. Il 
lăuda mereu faţă de rege; vorbea de dânsul cu doamnele 
de la Curte, care îl lăudau şi mai tare. Totul slujea ca să-i 
înfigă în inimă săgeata pe care că n-o simţea. Îi făcea lui 
Zadig daruri în care intra mai multă dragoste decât îşi 
închipuia ca; credea că nu vorbeşte cu dânsul decât ca o 
regină mulţumită de serviciile lui, dar câteodată vorbele ci 
erau ale unei femei care iubeşte. 

Astarte era mult mai frumoasă decât Semira, cea 
care ura atât de tare pe chiori, şi decât cealaltă care voise 
să taie nasul lui bărbatu-său. Familiaritatea Astartei, 
vorbele ei drăgăstoase, de care ea singură începea acum 
să se ruşineze, privirile ei, pe care voia să le întoarcă în 
altă parte şi care se lipeau de privirile lui, aprinseră în 
inima lui Zadig un foc care îl uimi. Se împotrivi; chemă în 
ajutor filosofia care 11 ajutase întotdeauna; dar ea nu-i 
aduse decât lămuriri şi nicio  uşurare. Datoria, 
recunoştinţa, măreţia suverană pângărită se înfăţişau 
ochilor lui ca nişte zei răzbunători. Se lupta mereu şi 
învingea; dar această izbândă, pe care trebuia s-o 
cucerească în fiecare clipă, îl costa lacrimi şi gemete. Nu 
mai îndrăznea să vorbească cu regina nestingherit ca până 
acum; ochii zise împăienjeneau; vorbele lui erau silite şi 
fără şir; îşi punea ochii în pământ; şi când, fără să vrea, 
privirile lui se îndreptau către Astarte, ele întâlneau 
privirile înlăcrimate ale reginei. Îşi spuneau parcă din ochi 
unul altuia: „Ne iubim şi ne temem să ne iubim; pe 


amândoi ne arde o dragoste pe care o osândim”. 

Zadig pleca de la dânsa rătăcit, pierdut, cu inima 
copleşită de o povară pe care nu mai putea s-o poarte, în 
frământarea lui, se destăinui prietenului său Cador, la fel 
cu un om care, după ce a îndurat câtva timp” o durere 
puternică, îşi arată deodată suferinţa printr-un strigăt pe 
care i-l smulge durerea înteţită şi prin sudoarea rece care- 
i curge pe frunte. 

Cador îi spuse: 

— Chiar fără să-mi spui, am văzut sentimentul pe 
care voiai să-l ascunzi de tine însuţi. Patima are semne 
care nu înşală. Acum, când am citit în inima ta, îţi spun să 
bagi de seamă ca nu cumva regele să descopere în tine un 
sentiment care să-l jignească. Regele n-are altă meteahnă 
decât aceea că e cel mai gelos om din lume. Tu îţi 
stăpâneşti patima cu mai multă putere decât şi-o 
stăpâneşte regina, fiindcă eşti filosof şi eşti Zadig. Astarte 
e femeie: că îşi lasă ochii să vorbească fără teamă, pentru 
că nu se socoteşte încă vinovată. Din păcate, sigură de 
nevinovăția ei, ea nu se îngrijeşte de ceea ce se vede. Mi-e 
frică să nu facă vreo greşeală tocmai fiindcă nu se simte 
vinovată de nimic. Dacă aţi fi înţeleşi împreună, aţi putea 

Înşela pe oricine: o iubire care de-abia începe şi 
împotriva căreia te lupţi o vede toată lumea; o dragoste 
Împlinită ştie să se ascundă. 

Zadig se înfioră gândindu-se că ar putea să-l înşele 
pe rege, binefăcătorul lui; şi niciodată nu fu mai credincios 
suveranului său decât atunci când se făcu vinovat faţă de 
el de-o nelegiuire fără voie. Dar regina rostea atât de des 
numele lui Zadig, fruntea i se înroşea atât de tare când 11 
rostea şi când vorbea de Zadig în faţa regelui, era uneori 
atât de vioaie şi uneori atât de tulburată, iar, când Zadig 
pleca, era atât de dusă pe gânduri, încât regele începu să 
bănuiască ceva. El crezu tot ce vedea şi Işi închipui tot ce 
nu vedea. Mai ales văzu că pantofii soţiei lui erau albaştri 
şi că pantofii lui Zadig erau albaştri, că panglicile soţiei lui 
erau galbene şi că turbanul lui Zadig era galben. 

Pentru un monarh bănuitor. Toate acestea erau nişte 


semne cumplite. În sufletul lui amărât bănuielile se 
prefăcură în dovezi. 

Toţi sclavii regilor şi ai reginelor sunt nişte spioni ai 
inimilor lor. Lumea află în curând că Astarte era 
îndrăgostită şi Moabdar gelos. lInvidiosul o puse pe 
Invidioasa să trimită regelui jartiera ei, care semăna cu a 
reginei. Ca o culme a nenorocirii, jartiera era albastră. 
Regele nu se mai gândi decât la răzbunare. Într-o noapte 
hotări s-o bage la închisoare pe regină şi să-l omoare pe 
Zadig în zorii zilei. Dădu acest ordin unui eunuc fioros care 
îndeplinea răzbunările regelui. 

În odaia regelui stătea un pitic care era mut, dar nu 
era surd. Nu-l dădea nimeni afară, aşa că el vedea şi auzea 
toate tainele regelui, întocmai ca un animal aciuat pe lângă 
casă. Piticul acesta era foarte devotat reginei şi lui Zadig. 
El auzi, cu uimire şi groază, cum regele dădu poruncă să-l 
omoare. Dar cum să facă cunoscut porunca aceasta 
îngrozitoare care trebuia să se îndeplinească peste câteva 
ceasuri? Piticul nu ştia să scrie, dar învățase să 
zugrăvească şi mai ales să facă chipuri care să semene. El 
se apucă să deseneze ceea ce trebuia să afle regina. Intr- 
un colţ. 11 zugrăvi pe rege cuprins de mânie şi dând 
porunci eunucului; pe o masă erau o sfoară albastră şi un 
vas, nişte calţavete albastre şi nişte panglici galbene; în 
mijlocul tabloului era regina, muribundă, în braţele 
cameristelor ei şi la picioarele ei Zadig sugrumat. În zare 
se vedea un răsărit de soare, ca să arate că această osândă 
cumplită trebuia să se îndeplinească în zorii zilei. Cum 
sfârşi de lucrat, piticul se duse repede la o cameristă a 
Astartei, o trezi din somn şi îi spuse prin semne că trebuie 
să ducă îndată reginei tabloul. 

Noaptea, târziu, cineva bate la uşa lui Zadig. Un 
slujitor îl trezeşte şi îi dă un răvaş din partea reginei. 
Zadig se întreabă dacă nu e vis şi deschide răvaşul cu 
mâini tremurătoare. Care-i fu uimirea şi cine ar putea 
spune mâhnirea şi deznădejdea de care fu cuprins când citi 
aceste cuvinte: 

„Fugi chiar acum dacă vrei să scapi cu viaţă. Fugi, 


Zadig, îţi poruncesc asta în numele dragostei noastre şi al 
panglicilor mele galbene. N-am fost vinovată, dar presimt 
că voi muri vinovată”. 

Zadig abia avu puterea să vorbească. Trimise să-l 
cheme pe Cador şi, fără să-i spună ceva, îi dădu răvaşul. 
Cador 11 sili să asculte cererea reginei şi să plece 
numaidecât pe drumul Memfisului. 

— Dacă îndrăzneşti să te duci la regină, îi spuse el, îi 
grăbeşti moartea. Dacă vorbeşti cu regele, îi faci reginei şi 
mai mare rău. Mă îngrijesc eu de soarta ei, tu urmeaz-o 
pe-a ta. Am să împrăştii zvonul că ai plecat în India. Am să 
vin în curând după tine şi am să-ţi spun ce s-a întâmplat în 
Babilon. 

Cador aduse la o poartă tăinuită a palatului două 
cămile repezi la picior. Pe una câinele îl urcă pe Zadig, pe 
care trebuiră să-l ia în braţe, atât era de uluit. Un singur 
slujitor 11 însoţi. Şi, în curând, Cador, plin de uimire şi 
durere, îşi pierdu din ochi prietenul. 

14% 

Ilustrul fugar, ajuns pe vârful unui deal de unde se 
vedea Babilonul, îşi întoarse privirile către palatul reginei 
şi îşi pierdu cunoştinţa. Când îşi veni iarăşi în fire, începu 
să plângă şi să-şi dorească moartea. În sfârşit, după ce se 
gândi la soarta de plâns a reginei, se întoarse către el 
însuşi şi spuse: „Ce este şi viaţa omului? O, virtutel la ce 
mi-ai slujit? Două femei m-au înşelat în chip nemernic; a 
treia, care nu-i vinovată, şi care e mai frumoasă decât 
celelalte, are să moară! Tot binele pe care l-am făcut a fost 
întotdeauna pentru. Mine un izvor de necazuri şi m-am 
ridicat pe culmile i măririi numai ca să cad pe urmă în cel 
mai groaznic abis al nenorocirii. Dacă aş fi fost un om rău, 
ca atâţia alţii, aş fi acum fericit ca ei”. Copleşit de aceste 
dureroase gânduri, cu ochii îngreuiaţi de vălul durerii, cu 
paloarea morţii pe faţă şi cu sufletul cufundat într-o 
neagră deznădejde, Zadig îşi urmă călătoria spre Egipt. 

Capitolul IX FEMEIA BĂTUTĂ 

În calea lui, Zadig se călăuzea după stele. 
Constelaţia. Orionului şi strălucitorul Sirius 11 Indreptau 


spre polul lui Canopus. El admira aceste mari globuri de 
lumină care în ochii noştri nu par decât nişte slabe scântei, 
în timp ce pământul, care nu este decât un punct 
imperceptibil în natură, este socotit de lăcomia noastră 
drept ceva foarte mare şi foarte ales. Zadig tsi-i înfăţişa pe 
oameni aşa cum sunt în adevăr, nişte gângănii care se 
mănâncă unele pe altele pe un strop de noroi. Această 
imagine adevărată îi împrăştie durerea, arătându-i 
nimicnicia fiinţei lui şi a Babilonului. 

Sufletul lui se avânta în infinit şi contempla, desprins 
din simţuri, orânduirea statornică a lumii. Dar după aceea, 
când întors în sine însuşi se gândea că poate Astarte a 
murit din pricina lui, lumea îi pierea din faţa ochilor şi nu 
mai vedea în natura întreagă decât pe Astarte moartă şi pe 
Zadig nenorocit. 

În prada acestui flux şi reflux de filosofie sublimă şi 
de durere copleşitoare, Zadig se apropie de hotarele 
Egiptului. Slujitorul plecase înainte să-i caute o locuinţă în 
cel dintâi târg întâlnit. Zadig se plimba prin grădinile de la 
marginea târgului. Nu departe de drum, el văzu o femeie 
care plângea, chemând în ajutor cerul şi pământul, şi un 
bărbat care o urmărea. Bărbatul o ajunse din urmă şi ea se 
aruncă la pământ în faţa lui şi îi îmbrăţişă genunchii. 
Bărbatul o lovea şi o ocăra. 

Zadig înţelese după furia egipteanului şi după felul 
cum se tot ruga femeia s-o ierte că el era gelos şi ea 
necredincioasă. Dar când se uită mai bine la femeia aceea, 
care era tulburător de frumoasă şi care chiar semăna puţin 
cu nenorocita Astarte, se simţi cuprins de milă faţă de 
dânsa şi de groază faţă de egiptean. 

— Ajută-mă, strigă ea, plângând, către Zadig; scapă- 
mă din mâinile acestui barbar, scapă-mi viaţa I 

La strigătele ei, Zadig se repezi între ea şi acel 
barbar. Cunoştea puţin limba egipteană. Îi spuse în această 
limbă: 

— Dacă ai cât de puţină omenie, te rog să respecţi 
frumuseţea şi slăbiciunea. Poţi oare să batjocoreşti astfel 
această minune a naturii care e la picioarele tale şi care nu 


are decât lacrimi ca să se apere? 

— Aha! spuse furiosul; aşadar şi tu o iubeştii Atunci / 
pe tine am să mă răzbun! 

Spunând acestea, egipteanul lăsă femeia, pe care o 
ținea cu o mână de păr, şi, apucându-şi sulița, vru să-l 
străpungă pe Zadig. Acesta, care era cu mintea limpede, se 
feri lesne de lovitura furiosului. Apucă sulița aproape de 
fierul din vârf. Unul vrea s-o ţină, celălalt s-o smulgă. 
Suliţa se frânge în mâinile lor. Egipteanul trage sabia; 
Zadig o trage şi el pe a lui. Se reped unul asupra altuia. 
Unul dă zeci de lovituri repezi, celălalt se fereşte cu 
meşteşug. Doamna şade pe iarbă, îşi potriveşte părul şi se 
uită la dânşii. Egipteanul era mai voinic decât adversarul 
lui. Zadig însă era mai dibaci. El se bătea ca un om la care 
mintea duce braţul şi celălalt ca un apucat ale cărui 
mişcări erau conduse, la întâmplare, de o mânie oarbă. 
Zadig, cu o lovitură, îi smulge sabia din mină şi, în timp ce 
egipteanul, tot mai furios, vrea să se arunce asupra lui, 11 
prinde, 11 împinge, îl răstoarnă la pământ şi îi pune sabia 
în piept spunându-i că-i dăruieşte viaţa. Egipteanul, ieşit 
din fire, scoate pumnalul şi-l răneşte pe Zadig în clipa când 
acesta, învingător, îl ierta. Zadig, indignat, îi viră sabia în 
piept. Egipteanul scoate un țipăt cumplit şi moare 
zbătându-se. 

Zadig atunci se duse către femeie şi îi spuse 
respectuos: 

— M-a silit să-l ucid. Te-am răzbunat. Ai scăpat de 
omul cel mai furios pe care l-am văzut vreodată. 

I Spune-mi acum, doamnă, ce mai doreşti de la mine? 

— Doresc să mori, ticălosule, îi răspunse ea, să mori! 
Mi-ai omorât iubitul; dac-aş putea ţi-aş rupe inima în 
bucății 

— Ciudat iubit ai mai avut, femeie, îi răspunse Zadig. 
Te bătea cât putea, iar pe mine a vrut să mă omoare 
pentru că m-ai rugat să-ţi vin în ajutor. 

— Aş vrea să mă mai bată şi acum, spuse doamna 
ţipând. Meritam să fiu bătută fiindcă 11 făcusem gelos. 

Mai bine m-ar mai bate şi acum şi mai bine ai fi tu în 


locul lui! 

Zadig, mai uluit şi mai mânios decât fusese vreodată 
în viaţă, îi spuse: 

— Cucoană, cât eşti de frumoasă, dar ai merita să te 
bat şi eu, atâta eşti de smintită, dur n-am să mă ostenesc 
să fac asta. 

Şi Zadig se sui pe cămilă şi porni spre târg. Abia 
făcuse câţiva paşi şi întoarse capul la zgomotul pe care-l 
făceau patru curieri din Babilon. Veneau în goana cailor. 
Unul din ei, văzând-o pe femeie, strigă: 

— Ea este! E aşa cum ne-a fost zugrăvită. 

Nu se uitară la mort şi puseră repede mâna pe 
femeie. Ea Btriga într-una către Zadig: 

— Mai vină-mi în ajutor încă o dată, străinule 
mărinimos 1 Îţi cer iertare că te-am ocărit; vină-mi în 
ajutor şi am să fiu a ta până la moarte. 

Dar Zadig nu mai avea poftă să se bată pentru dânsa. 

— Degeaba, răspunse el, pe mine nu mă mai prinzi 1 
De altfel era şi rănit, sângele îi curgea, avea nevoie de 
ajutor. Şi sosirea celor patru babilonieni, trimişi fără 
îndoială de regele Moabdar, îl umplea de nelinişte. Se 
grăbi să intre în târg, fără să înţeleagă de ce patru ştafete 
din Babilon au venit s-o prindă pe egipteanca asta, dar şi 
mirat de firea acestei femei. 

Capitolul X ROBIA 

Abia intrase în târguşorul egiptean şi se şi văzu 
înconjurat de o mulţime de oameni. Toţi strigau: 

— Uite, asta a răpit-o pe frumoasa Misuf şi l-a 
omorât pe Cletofist 

— Oameni buni, spuse el, să mă ferească Dumnezeu 
s-o răpesc pe frumoasa voastră Misuf i E prea cu toanei 
Cât despre Cletofis, nu l-am omorât, m-am apărat numai 
împotriva lui. Voia să mă omoare pentru că i-am cerut 
foarte umil îndurare pentru frumoasa Misuf pe care o 
bătea fără milă. Eu sunt străin şi vin să caut adăpost în 
Egipt. Şi nu-i de crezut că, o dată ce am venit să cer 
ocrotirea voastră, m-am apucat să răpesc o femeie şi să 
omor un om. 


Egiptenii erau pe vremea aceea drepţi şi omenoşi. Îi 
duseră pe Zadig la primărie. li legară rana şi după aceea 
11 cercetară pe el de o parte şi pe slujitorul lui de alta, ca 
să afle care e adevărul. Îşi dădură seama că Zadig nu era 
un ucigaş. Dar se făcuse vinovat de vărsare de sânge. 
Legea îl osindea să fierob. li vândură cămilele în folosul 
oraşului. Tot aurul pe care-l avea fu Impărţit între 
locuitori. Zadig cu slujitorul său fură duşi în piaţa oraşului 
ca să fie vânduți. Un negustor arab pe care îl chema Setoc 
îi cumpără pe amândoi. Dar slujitorul, mai bun pentru 
muncă, fu vândut mult mai scump decât stăpânul. Nu se 
făcu nicio deosebire între dânşii. Aşadar, Zadig fu rob pe o 
treaptă mai jos decât slujitorul lui. li legară împreună cu 
un lanţ de picior, şi ei 51 urmară pe negustorul arab acasă 
la el. Zadig, pe drum, îl consola pe slujitor şi 11 sfătuia să 
aibă răbdare şi după obiceiul lui cugeta la viaţa 
omenească. 

— După cum văd, spuse el, nenorocirile sorții mele se 
abat şi asupra sorții talc. Toată viaţa mea de până acum a 
fost plină de ciudăţenii. Am fost condamnat la amendă 
pentru că am văzut o căţea. Era cât pe ce să fiu tras în 
ţeapă pentru un grifon. Am fost trimis la osândă pentru că 
am făcut versuri în cinstea regelui. Era cât pe ce să fiu 
spânzurat fiindcă regina poartă panglici galbene. Şi acum 
iată-mă rob împreună cu tine fiindcă un bădăran şi-a bătut 
ibovnica. Dar să nu ne pierdem cumpătul; poate toate 
acestea au să se sfârşească. Negustorii arabi trebuie să 
aibă rpbi. De ce n-aş fi şi eu rob ca şi alţii, o dată ce sunt şi 
eu om ca şi alţii? Negustorul acesta nu va fi fără milă. 
Trebuie să se poarte bine cu robii dacă vrea să fie bine 
slujit. 

Aşa vorbea Zadig, dar în fundul inimii lui se gândea 
la soarta reginei Babilonului. 

Setoc, negustorul, plecă peste două zile în Arabia 
deşartă cu robii şi cu cămilcic lui. Tribul lui locuia în 
deşertul Horebului. Călătoria fu lungă şi ostenitoare. Pe 
drum, Setoc punea mai mult preţ pe slujitor decât pe 
stăpân, fiindcă slujitorul se pricepea mai bine să încarce 


calabalâcul pe cămile. Şi îl răsplătea numai pe dânsul. O 
cămilă muri cu două zile înainte de a ajunge la Horeb. 
Povara el fu împărţită slujitorilor ca s-o ducă în spate. 
Zadig primi şi el partea lui. Setoc începu să râdă când văzu 
pe toţi robii lui mergând aplecaţi. Zadig îşi luă îngăduinţa 
să-l lămurească de ce mergeau aşa şi-l învăţă legea 
echilibrului. 

Negustorul, mirat, începu să-l privească cu alţi ochi. 
Zadig, văzând că-i aţâţase curiozitatea, i-o spori şi mai 
mult şi îl învăţă o mulţime de lucruri care nu erau străine 
de negoţul lui: greutăţile specifice ale metalelor şi ale 
mărfurilor la volume egale, însuşirile animalelor 
folositoare şi mijlocul de a le face folositoare pe cele care 
nu erau. În sfârşit, Zadig îi păru un înțelept. Setoc îl puse 
acum pe Zadig mai presus decât pe tovarăşul lui, pe care îl 
preţuise atât de mult. Începu să se poarte bine cu dânsul şi 
nu-i păru rău. 

Ajuns la tribul lui, Setoc ceru cinci sute de uncii de 
argint unui evreu căruia i le dăduse cu împrumut faţă de 
doi martori. Dar cei doi martori muriseră şi evreul, ştiind 
că nu poate fi dovedit mincinos, se făcu stăpân pe argintul 
negustorului,  mulţumind lui Dumnezeu că-i dăduse 
mijlocul de a trage pe sfoară un arab. Setoc îi spuse 
necazul său lui Zadig, care era acum sfătuitorul lui. 

— În ce loc ai împrumutat necredinciosului cele cinci 
sute de uncii? 

Negustorul răspunse: 

— Pe o piatră lată care se află aproape de muntele 
Horeb. 

— Ce fire are datornicul dumilalc? întrebă Zadig. 

— E un pungaş, spuse Setoc. 

— Nu, le întreb dacă e un om iute la fire sau potolit, 
chibzuit sau fără socoteală. 

— Dintre toţi datornicii răi de plată asta e cel mai 
iute la fire pe care-l cunosc. 

— Bine, spuse Zadig; dă-mi voie să mă duc eu la 
judecată în locul dumitale. 

Zadig chemă la judecată pe evreu şi vorbi astfel în 


faţa judecătorului: 

— Pernă a tronului dreptăţii, am venit să cer înapoi 
omului acesta, în numele stăpânului meu, cinci sute de 
uncii de argint pe care el nu vrea să le dea. 

— Ai martori? spuse judecătorul. 

— Nu; au murit. A rămas însă o piatră lată pe care s- 
au numărat banii; şi dacă înălţimea-ta binevoieşte să 
poruncească să se aducă piatra, eu trag nădejde că ea are 
să-mi fie martor bun. Noi rămânem aici, evreul şi cu mine, 
până vine piatra. Am să trimit s-o aducă pe socoteala 
stăpânului meu Setoc. 

— Foarte bine, spuse judecătorul. 

Şi începu să judece alte pricini. 

Când isprăvi cu judecata acestora, îi spuse lui Zadig: 

— Ei? Văd că piatra ta încă n-a sosit. 

Evreul, râzând, răspunse: 

— Inălţimea-ta poate să stea aici până mâine şi piatra 
tot n-are să sosească. Se află la o depărtare de şase poşte 
de aici şi trebuie cincisprezece oameni ca s-o ridice. 

— Vedeţi? spuse Zadig. V-am spus că piatra are să 
aducă mărturia 1 Dacă omul acesta ştie unde este piatra 
înseamnă că el mărturiseşte că pe ea au fost numărați 
banii. 

Evreul, încurcat, fu silit să mărturisească. 
Judecătorul porunci să-l lege şi să stea aşa, fără mâncare 
şi fără băutură, până când va da înapoi cele cinci sute de 
uncii, pe care el le plăti în curând. 

Robul Zadig şi piatra se bucurară de mare stimă Id 
Arabia. 

Capitolul XI RUGUL 

Setoc, plin de bucurie, îşi făcu din rob prietenul cel 
mai apropiat. Nu se mai putea lipsi de dânsul, tot aşa cum 
făcuse şi regele Babilonului; şi Zadig fu foarte fericit că 
Setoc nu era însurat. Descoperi în stăpânul lui o fire 
aplecată spre bine, multă dreptate şi cuminţenie. Nu-i 
plăcea însă că Setoc se închina oştii cereşti, adică soarelui, 
lunii şi stelelor, după vechile datini ale arabilor. Vorbea 
câteodată cu dânsul de asta, cu multă discreţie. li spuse că 


acestea sunt nişte corpuri ca toate celelalte şi că n-are rost 
să te închini lor, aşa cum n-are rost să te închini unui 
copac sau unei stânci. 

— Bine, spuse Setoc, dar acestea sunt nişte fiinţe 
veşnice de la care avem toate foloasele; ele însufleţesc 
natura; orânduiescanotimpurile; şi sunt atât de departe de 
noi încât nu ne putem opri să nu le slăvim. 

— Mai multe foloase aveţi, spuse Zadig, de la apele 
Mării Roşii care duc mărfurile voastre până în India. De ce 
n-ar fi şi marea tot atât de veche ca şi stelele? Şi dacă vă 
închinaţi la lucruri îndepărtate, atunci trebuie să vă 
închinaţi şi la Ţara Gangarizilor care e tocmai la capătul 
lumii. 

— Nu, spuse Setoc, stelele sunt prea strălucitoare ca 
să nu mă închin lor. 

Seara, Zadig aprinse o mulţime de făclii în cortul 
unde trebuia să stea la masă cu Setoc. Când intră 
stăpânul, Zadig se aruncă în faţa acestor bulzuri de ceară 
aprinsă şi le spuse: 

— Veşnice şi strălucitoare lumini, înduraţi-vă de 
minei 

— Use acestea, se aşeză la masă fără să se 


uite Ìa Setoc. 


— Ce-i asta? spuse Setoc mirat. 

— Fac ca dumneata, răspunse Zadig. Mă închin 

acestor făclii şi nu mă gândesc la stăpânul lor şi al meu. 
A Setoc pricepu înţelesul adânc al acestei pilde. 
Înţelepciunea robului său îi pătrunse sufletul. Nu mai 
aprinse tămâie în cinstea făpturilor şi se închină Fiinţei 
veşnice care Le-a făcut. 

Era pe atunci în Arabia o datină groaznică, venită la 
început din Sciţia, şi care, statornicindu-se în India prin 
mijlocirea brahmanilor, ameninţa să cuprindă tot Răsăritul. 
Când un om însurat murea, femeia lui, dacă voia să fie 
sfântă, îşi dădea foc în faţa lumii şi ardea pe trupul 
bărbatului ei. Asta era o sărbătoare mare care se chema 
rugul văduviei. Tribul în care se ardeau cele mai multe 
femei era cel mai bine văzut. Un arab din tribul lui Setoc 


tocmai murise şi văduva lui, numită Almona, care era 
foarte evlavioasă, făcu cunoscut tuturor a ziua şi ceasul 
când avea să se arunce în foc, la sunetul tobelor şi al 
trâmbiţelor. Zadig îi arătă lui „Setoc cât de primejdioasă 
era această datină pentru binele omenirii; erau lăsate să-şi 
dea foc o mulţime de văduve tinere care puteau să dea 
copii ţării sau măcar să-şi crească copiii pe care îi aveau. Îl 
convinse pe Setoc că, dacă era cu putinţă, trebuia 
numaidecât desfiinţată o datină atât de barbară. Setoc 
răspunse: 

— De mai bine de-o mie de ani femeile au dreptul să 
se ardă pe rug. Cine va îndrăzni să schimbe o lege pe care 
timpul a consfinţit-o? Este ceva mai respectabil decât un 
prost obicei învechit? 

— Intelepciunea este şi mai veche, spuse Zadig. 
Dumneata du-te de vorbeşte cu căpeteniile triburilor. Eu 
mă duc să stau de vorbă cu văduva. 

Zadig se duse la văduvă; şi după ce i se strecură în 
suflet lăudându-i frumuseţea, după ce îi spuse că era 
păcat să arunce în foc atâta farmec, îi lăudă statornicia şi 
curajul. 

— Mult trebuie să-l fi iubit pe bărbatul dumitale, 
spuse el. 

— Eu? De loc, răspunse cucoana arăboaică. Era un 
bădăran, gelos, un om nesuferit. Cu toate acestea sunt 
hotărâtă să mă arunc pe rugul lui. 

— Bănuiesc că trebuie să fie o mare plăcere să te arzi 
de vie. 

— Ol e peste fire de îngrozitor, zise doamna, dar 
trebuie să fac aşa. Sunt credincioasă. Mi-aş pierde numele 
bun pe care 11 am şi toată lumea ar râde de mine dacă nu 
m-aş arde. 

Zadig, după ce o convinse că se ardea pentru ochii 
lumii şi din vanitate, mai vorbi cu dânsa încă multă vreme 
până când o făcu să îndrăgească puţintel viaţa şi ajunse 
chiar să-i inspire oarecare bunăvoință şi faţă de cel care 
vorbea. 

— Ce ai face, spuse Zadig, dacă vanitatea de-a te 


arde nu te-ar opri? 

— Vai! spuse doamna, cred că te-aş ruga să mă iei de 
soţie. 

Zadig era prea plin de amintirea Astartei, aşa încât 
se făcu că nu aude. Se duse apoi la căpeteniile triburilor, le 
spuse ce s-a întâmplat şi-i sfătui să facă o lege prin care să 
nu se dea voie unei văduve tinere să se ardă decât după ce 
a stat de vorbă între patru ochi cu un tânăr, timp de un 
ceas. De-atunci, nicio femeie nu s-a mai ars în Arabia. Şi 
asta se datora numai lui Zadig, care într-o singură zi 
desfiinţase o datină atât de crudă şi care dura de atâtea 
secole. 

El era deci binefăcătorul Arabiei. 

Capitolul XII CINA 

Setoc, care nu se putea despărţi de omul acesta plin 
de înţelepciune, îl duse la iarmarocul cel mare de la Ba8 
sora, unde veneau cei mai mari negustori din toate părţile 
locuite ale pământului. Pentru Zadig fu o mare mângâiere 
să vadă atâta mulţime de oameni din felurite ţări, adunaţi 
în acelaşi loc. i se părea că lumea este o mare familie care 
s-a strâns la Bassora. Chiar a doua zi stătu la masă cu un 
egiptean, un indian gangarid, un locuitor din ţara chitailor, 
un grec, un celt şi alţi câţiva străini care, în desele lor 
călătorii la Golful Arabic, învăţaseră destul arăbeşte ca să 
poată vorbi. Egipteanul părea mânios: 

— Ce oraş păcătos şi Bassora! spunea el. Nimeni nu 
vrea să-mi dea o mie de uncii de aur, deşi vreau să pun 
amanet cel mai de preţ lucru din lume. 

— Cum asta? spuse Setoc. Ce vrei să pui amanet? 

— Trupul mătuşi-mi, spuse egipteanul; cea mai 
vrednică femeie din Egipt. Întotdeauna mergea cu mine. A 
murit pe drum şi am făcut din ea una din cele mai 
frumoase mumii pe care le avem. În ţară la mine aş căpăta 
cât vreau dacă aş pune-o amanet. Mi se pare ciudat că aici 
nimeni nu vrea să-mi dea nici măcar o mie de uncii de aur 
pe un amanet aşa de sigur. 

Şi egipteanul, mânios, se pregătea să mănânce o 
găină rasol, dar indianul, apucându-l de mână, spuse 


îndurerat: 

— Ce vrei să faci? 

— Să mănânc rasolul ăsta de găină, răspunse cel cu 
mumia. 

— Să nu cumva să faci aşa ceva, spuse gangaridul. S- 
ar putea foarte bine ca sufletul răposatei să fi trecut în 
trupul acestei găini şi cred că n-ai vrea să-ţi mănânci 
mătuşa. Să fierbi găinile înseamnă să jigneşti în chip vădit 
natura. 

— Ia mai slăbeşte-mă cu natura şi cu găinile 
dumitale, spuse egipteanul iute la mânie. Noi pe închinăm 
unui bou şi cu toate astea mâncăm carne de vită. 

— Vă închinaţi unui boul. Se poate aşa ceva? spuse 
omul de la Gange. 

— Se poate foarte bine, răspunse celălalt. De o sută 
şi treizeci şi cinci de mii de ani facem aşa ceva şi nimeni la 
noi nu găseşte că e rău. 

— Hal o sută treizeci şi cinci de mii de anii spuse 
indianul; socoteala asta e cam umflată. India e locuită abia 
de optzeci de mii de ani şi noi stntem strămoşii voştri; şi 
Brahma ne-a oprit să mâncăm boi înainte ca vouă să vă fi 
trecut prin cap să-i puneţi pe altar şi în frigare. 

— Dar cine e caraghiosul ăsta de Brahma de-l 
compari dumneata cu Apis? spuse egipteanul. Mă rog, ce a 
făcut aşa de straşnic Brahma al dumitale? 

Brahmanul răspunse: 

— El a învăţat pe oameni să scrie şi să citească şi a 
născocit jocul de şah, răspândit pe tot pământul. 

— Te înşeli, spuse un chaldeean care şedea lângă 
dinbul. Aceste binefaceri se datoresc peştelui Oannes şi 
numai lui se cuvine să ne închinăm. Toată lumea vă va 
spune că a fost o fiinţă dumnezeiască, având coadă de aur 
şi cap frumos de om, şi că ieşea din apă ca să vină pe 
pământ şi să propovăduiască trei ceasuri pe zi. A avut mai 
mulţi copii, care au fost regi, după cum se ştie. Am acasă 
chipul lui zugrăvit, pe care 11 cinstesc după cuviinţă. 
Puteţi să mâncaţi carne de vită cât vreţi. Dar este o mare 
nelegiuire să fierbi şi să frigi peşte. De altfel, amândoi 


sunteţi de obârşie prea puţin nobilă şi prea nouă ca să 
aveţi dreptate faţă de mine. Naţia egipteană numără 
numai o sută treizeci şi cinci de mii de ani şi indienii nu se 
laudă decât cu optzeci de mii, în timp ce noi avem 
almanahuri de patru mii de secole. Ascultaţi-mă pe mine, 
lăsaţi nebuniile voastre şi am să vă dau la fiecare câte un 
chip de-al lui Oannes, frumos zugrăvit. 

Un om din Cambaluc, luând cuvântul, spuse: 

— Preţuiesc foarte mult pe egipteni, pe chaldeeni, pe 
greci, pe celți, pe brahmani, boul Apis, peştele Oannes cel 
frumos la chip; dar poate că Li s-au Tient, cum vreţi să-l 
numiţi, preţuieşte tot aşa de mult cât boii şi peştii. Nu voi 
vorbi de ţara mea; e mare cât Egiptul, Chaldeea şi India la 
un loc. Nu vorbesc de vechime pentru că e de ajunb să fii 
fericit şi pentru că a fi vechi e foarte puţin lucru. Dar 
fiindcă a venit vorba de almanahuri, eu spun numai atât, 
că toată Asia se slujeşte de almanahurile noastre şi că noi 
aveam almanahuri foarte bune înainte de-a fi ştiut cineva 
aritmetica în Chaldeea. 

— Habar n-aveţi de nimic! spuse grecul. Cum? Voi nu 
ştiţi că Haosul e părintele a tot ce există şi că forma şi 
materia au adus lumea în starea în care este? 

Grecul vorbi multă vreme; dar îi tăie vorba celtul, 
care, fiindcă băuse mult în timp ce ceilalţi se ciorovăiau, se 
crezu atunci mai savant decât ceilalţi şi spuse, înjurându-i 
pe toţi, că numai Teutah şi vâscul merită să fie preţuiţi; că 
avea întotdeauna vise în buzunar, că sciţii, strămoşii lui, 
erau singurii oameni cumsecade care au existat vreodată 
pe lume; ce-i drept, uneori mâncaseră oameni, dar asta nu 
însemna ca naţia lui să nu fie stimată; În sfârşit să nu 
cumva să vorbească rău careva de Teutah c-apoi 11 învaţă 
el minte! Cearta se înteţea; Setoc se temea să nu se ia la 
bătaie între dânşii. Zadig, care tăcuse în timpul discuţiei, 
se ridică. Se întoarse mai întâi către celt, care era cel mai 
furios. Îi spuse că avea dreptate şi îi ceru nişte vise. Aduse 


4 Cuvinte chinc/.o care înseamnă: Li — lumină naturală, raţiunea, şi 
Tien — cerul, şi care înseamnă de asemenea şi Dumnezeu. (Nota lui 
Voltaire.) 


laude  grecului pentru elocinţa lui şi potoli minţile 
înfierbântate. Vorbi mai puţin cu omul din ţara chitailor, 
fiindcă fusese cel mai cuminte dintre toţi. Pe urmă le 
spuse: 

— Dumneavoastră, domnilor, vă certaţi degeaba 
fiindcă aveţi toţi aceeaşi părere. 

Zadig spuse celtului: 

— Nu-i aşa că dumneata nu slăveşti vâscul acesta, ci 
pe acela care a făcut vâscul? 

— Da, fără îndoială, răspunse celtul. 

— Şi dumneata, domnule egiptean, desigur că 
cinsteşti într-un bou anumit pe acela care a făcut boii?! 

— Da, spuse egipteanul. 

— Peştele Oannes, urmă Zadig, trebuie să rămână în 
urma aceluia care a făcut marea şi peştii. 

— Negreşit, spuse chaldeeanul. 

— Indianul, spuse Zadig, şi chitaiul admit ca şi 
dumneata un principiu al începutului. N-am înţeles prea 
bine lucrurile de seamă pe care le-a spus grecul, dar sunt 
sigur că şi el admite o Fiinţă superioară de care atârnă 
forma şi materia. 

Grecul, pe care-l admirau, spuse că Zadig îi prinsese 
foarte bine cugetarea. 

— Prin urmare, spuse Zadig, aveţi toţi aceeaşi părere 
şi n-aveţi de ce să vă certaţi. 

Toţi 11 Îmbrăţişară. Setoc, după ce îşi vându foarte 
scump marfa, se întoarse cu prietenul său Zadig la tribul 
lui. Zadig află aici că în lipsa lui fusese judecat şi osândit 
să fie ars cu încetul. 

Capitolul XIII ÎNTÂLNIREA 

În timp ce el era la Bassora, preoţii stelelor luaseră 
hotărârea să-l pedepsească. Giuvaierurile şi podoabele 
văduvelor tinere pe care le trimiteau să se ardă pe rug 
erau ale lor, după lege. Zadig, care îi păcălise aşa de 
cumplit, trebuia numaidecât ars. Aşadar, 11 învinuiră pe 
Zadig că are păreri greşite despre oastea cerească; 
aduseră mărturie împotriva lui şi se jurară că l-au auzit 
spunând că stelele nu se culcă în mare. Această hulă 


îngrozitoare cutremură pe judecători. Fură cât pe ce să-şi 
rupă hainele de pe dânşii când auziră asemenea vorbe 
nelegiuite şi chiar şi le-ar fi rupt de-a binelea dacă Zadig 
ar fi avut cu ce să le plătească. Dar aşa, în durerea lor, ci 
se mulţumiră să-l osândească să fie ars cu încetul. Setoc, 
desperat, cu toată treccrea de care se bucura, nu izbuti să 
facă nimic pentru prietenul lui şi în curând se văzu silit să 
nu mai spună un cuvânt. Almona, văduva cea tânără, care 
prinsese acum multă dragoste de viaţă şi care datora asta 
lui Zadig, hotări să-l scape de rug, convinsă fiind după cele 
spuse de dânsul că rugul e o ticăloşie. Nu vorbi cu nimeni 
de hotărârea ei. Zadig trebuia să fie ars a doua zi, aşa că 
numai în noaptea asta mai putea să-l scape. lată ce făcu 
Almona, ca o femeie miloasă şi deşteaptă ce era. 

Se stropi cu miresme, îşi spori frumuseţea cu haine 
bogate şi frumoase şi se dube la marele preot al stelelor, 
cerând să fie primită. Când se găsi în faţa acestui bătrân 
venerabil, ea vorbi astfel: 

— Tu, fiul cel mai mare al Ursei mari, frate al 
Taurului, văr cu Câinele mare (aşa erau titlurile acestui 
preot), am venit să-ţi spun că sunt cuprinsă de o grea 
îndoială. Mi-e tare teamă că am săvârşit un păcat mare 
fiindcă nu m-am ars pe rugul scumpului meu soţ. Intr- 
adevăr, ce aveam eu de păstrat? Un Irup pieilor şi care de 
pe acum s-a veştejit de-a binelea. 

Spunând acestea, îşi suflecă lungile ci mâneci de 
mătase şi dădu la iveală două braţe goale, strălucitor de 
albe: 

— Ce preţ poate să aibă asta! 

Preotul, în gândul lui, găsi că asta avea mare preţ. 
Ochii lui vorbiră şi gura lui întări ce spuneau ochii: se jură 
că în viaţa lui nu văzuse braţe aşa de frumoase. 

— Vai! îi spuse văduva, poate că braţele nu sunt aşa 
de urâte, dar sânul ai să mărturiseşti şi dumneata că nu 
merita atâta grijă din partea mea. 

Şi dezveli sânul cel mai fermecător pe care l-a 
plăsmuit vreodată natura. Un boboc de trandafir pe un 
glob de fildeş n-ar fi părut alături de el decât o boabă de 


cârmâz pe o creangă de cimşir şi nişte miei proaspăt 
spălaţi ar fi părut alături cenuşii. Sânul, ochii ei mari şi 
negri care se uitau galeş, obrajii ei de purpură şi lapte, 
nasul ei care nu era ca turnul de pe muntele Libanului, 
buzele ei care erau ca un chenar de mărgean Imprejmuind 
cele mai frumoase mărgăritare din marea Arabici, toate 
acestea la un loc făcură pe moşneag să creadă că are 
douăzeci de ani. Începu să bolborosească cuvinte de 
dragoste. Almona, văzându-l aprins, îi ceru să-l ierte pe 
Zadig. 

— Vai! spuse el, frumoasă doamnă, chiar dacă l-aş 
ierta eu, bunăvoința mea n-ar sluji la nimic; iertarea mai 
trebuie iscălită încă de trei preoţi. 

— Iscăleşte deocamdată dumneata, spuse Almona. 

— Bucuros, spuse preotul, numai să-mi dai dragostea 
dumitale drept preţ pentru îngăduinţa mea. 

— Îmi faci prea mare cinste, spuse Almona. Numai fii 
bun şi vino la mine după apusul soarelui, când se iveşte pe 
cer steaua strălucitoare numită Seat. Ai să mă găseşti pe o 
sofa trandafirie şi vei face ce vei putea cu slujitoarea 
dumitale. 

Almona plecă ducând cu dânsa iscălitura şi lăsându-l 
pe moşneag plin de dragoste şi de neîncredere în puterile 
lui. El se îmbăie şi bău o licoare făcută din scorţişoară de 
Ceylon şi mirodenii rare din Tidor şi Temat şi aşteptă 
nerăbdător să răsară steaua Şeat. 

În vremea asta, Almona se duse la cel de-al doilea 
preot... Acesta o imtedinţă că soarele, luna şi ţoale focurile 
cerului nu erau clocit nişte licurici faţă de frumuseţea ei. 
Ea îi ceru să-l ierte pe Zadig şi el ceru ceva în schimb. 
Almona se lăsă convinsă şi dădu întâlnire celui de al doilea 
preot la răsăritul stelei Algenib. / Se duse apoi la al treilea 
şi la al patrulea preot luând de la fiecare câte o iscălitură 
şi dându-le câte o întâlnire din stea în stea. Pe urmă 
trimise vorbă judecălorilor să vină la dânsa că are să le 
spună ceva de mar însemnătate. Judecătorii veniră. Ea le 
arătă cele patru nume şi le spuse cu ce preţ vânduseră 
preoţii iertarea lui Zadig. Toţi veniră la ceasul hotărât. 


Fiecare dintre ei se miră foarte mult când îşi întâlni acolo 
confrații şi mai ales când îi văzu pe judecători, de care se 
ruşinară toţi cumplit. Zadig scăpă astfel de la moarto. 
Setoc fu atât de încântat de iscusinţa Almonei încât o luă 
de nevastă. 

Capitolul XIV DANSUL 

Setoc trebuia să se ducă, cu treburile lui 
negustoreşti, în insula Screndib. Dar prima lună a 
căsătoriei care este, după cum se şi ic, luna de miere, nu-i 
îngăduia nici s-o părăsească pe nevastă-sa, nici să creadă 
că ar putea vreodată s-o părăsească. li rugă aşadar pe 
prietenul său Zadig să se ducă în locul lui. „Vai! îşi spuse 
Zadig; acum am să fiu şi mai departe de Astarte! Dar 
trebuie să-mi slujesc binefăcătorii”. Aşa vorbi, plânse şi 
plecă. 

16% 

Nu trecu mult de când sosise în Screndib şi toţi cei 
de acolo începură să-l socotească drept un om deosebit. 
Ajunse arbitrul tuturor neînțelegerilor dintre negustori, 
prietenul înţelepţilor, sfătuitorul puţinilor oameni care cer 
sfaturi. Regele vru să-l vadă şi să-l audă. El îşi dădu 
curând seama cât preţuia Zadig. li plăcu înţelepciunea lui 
şi şi-l făcu prieten. Prietenia şi stima regelui 11 speriară 
pe Zadig. Zi şi noapte el îşi amintea de necazurile pe care i 
le aduseseră binefacerile lui Moabdar. „Regele ţine la 
mine, îşi spuse el; nu cumva are să mi se întâmple vreo 
nenorocire?” Totuşi nu putea să nu primească prietenia 
măriei-sale, fiindcă trebuie mărturisit că Nabusan, regele 
Screndibului, fiul lui Nusanab, fiul lui Nabasun, fiul lui 
Sanbusna, era unul dintre cei mai buni domnitori din Asia: 
când stăteai de vorbă cu dânsul era cu neputinţă să nu-l 
îndrăgeşti. 

Pe acest domnitor cumsecade toată lumea 11 lăuda, 
îl înşela şi îl fura; toţi ti prădau pe întrecute averile. 
Marele vistiernic al Serendibului dădea cel dintâi pildă în 
această privinţă, urmat fiind cu sfinţenie de toţi ceilalţi. 
Regele ştia acest lucru. De mai multe ori îşi schimbase 
vistiernicul; dar nu putea schimba obiceiurile de-a se 


împărţi veniturile regelui în două părţi inegale dintre care 
cea mai mică era totdeauna a măriei-sale şi cea mai mare 
a dregătorilor. 

Regele Nabusan îi povesti lui Zadig necazurile lui. 

— Dumneata care ştii atâtea, îi spuse el, n-ai putea 
să-mi găseşti un vistiernic care să nu mă fure? 

— Ha da, răspunse Zadig, ştiu un mijloc fără greş de- 
a da măriei-tale un om cu mâinile curate. 

Regele îl îmbrăţişă şi 11 întrebă ce trebuie făcut. 
Zadig răspunse: 

— Trebuie să-i punem să danseze pe toţi cei care se 
vor înfăţişa pentru slujba de vistiernic, şi cel careva dansa 
cu mai multă uşurinţă va fi negreşit cel mai cinstit. 

— Glumeşti, spuse regele. Ciudat mijloc de-a alege 
un vistiernici Cum? Vrei să spui că acela careva ţopăi mai 
bine va fi vistiernicul cel mai cinstit şi mai iscusit? 

— Nu spun că va fi cel mai iscusit, zise Zadig; dar eu, 
măria-ta, te asigur că va fi un om foarte cinstit. N 

Zadig vorbea cu atâta încredere încât regele Işi 
închipui că are vreun mijloc tainic şi supranatural pentru a 
cunoaşte pe vistiernic. 

— Nu-mi place ceea ce e supranatural, spuse Zadig. 
Oamenii şi cărțile cu minuni nu mi-au plăcut niciodată. 
Dacă măria-ta vrea să mă lase să fac încercarea pe care o 
propun, va vedea că mijlocul tainic pe care-l voi 
întrebuința e lucrul cel mai simplu şi mai uşor. 

Nabusan, rege al Serendibului, când auzi că acest 
mijloc tainic era simplu, se miră mai mult decât dacă i-ar fi 
spus cineva că este un miracol. 

— Bine, zise el, fă cum vrei. 

— Lasă-mă să fac cum ştiu, spuse Zadig. Maria-ta ai 
să câştigi din încercarea asta mai mult decât gândeşti. 

Chiar în ziua aceea Zadig puse să se vestească, în 
numele regelui, că toţi cei care râvneau la slujba de mare 
vistiernic al măriei-sale Nabusan, fiul lui Nusanab, 
trebuiau să se înfăţişeze, în haine uşoare de mătase, la zi- 
ntii a lunii Crocodilului, în anticamera regelui. Veniră 
şaizeci şi patru de inşi. Într-un salon alăturat fuseseră 


puşi nişte lăutari. Se pregătise totul pentru dans. Dar uşa 
salonului era închisă şi ca să intri trebuia să treci printr-o 
galerie cam întunecoasă. Un camerier venea şi lua pe câte- 
un candidat şi-l ducea prin această galerie unde îl lăsa 
singur câteva minute. Regele, care ştia despre ce e vorba, 
aşezase în această galerie tot tezaurul lui. După ce toţi 
candidaţii intrară în salon, regele le porunci să înceapă 
dansul. Niciodată nu s-a dansat mai greoi şi mai urât. Toţi 
dansau cu capul plecat, îndoiţi din şale, cu inimile lipite de 
şolduri. _ 

„Ce pungaşi!” Işi spunea Zadig. 

Numai unul singur făcea paşii cu uşurinţă, cu capul 
bus, cu privirea limpede, cu braţele întinse, cu trupul 
drept, cu piciorul bine întins. 

— Ce om cinstit! ce om de treabă! spunea Zadig. 

Regele 11 luă în braţe pe acest bun dansator, îl numi 
vistiernic, iar toţi ceilalţi fură pedepsiţi, fiindcă toţi îşi 
umpluseră buzunarele în timpul cât stătuseră 111 galerie 
şi acumabia mai puteau merge. Regelui îi păru rău de firea 
omenească, văziiul că, din ţtprijjij şaizeci şi patru de 
dansatori, şaizeci şi trei erau nişte roţcari. Galeria 
întunecoasă căpătă numele de Coridorul ispitei. În Persia, 
aceşti şaizeci şi trei de ipochimeni ar fi fost traşi în ţeapă. 
În alte ţări s-ar fi făcut un proces care ar fi înghiţit în 
cheltuieli de judecată de trei ori valoarea banilor furaţi şi 
care n-ar fi adus nimic înapoi în hasnalele domneşti. În alt 
regat, ei s-ar fi dezvinovăţit pe deplin şi l-ar fi făcut pe 
rege să-l alunge pe dansatorul acela atât de vioi. În 
Screndib ei nu fură osândiţi decât să sporească teuzarul 
public, fiindcă Nabusan era foarte îngăduitor. 

Era şi foarte recunoscător. Dărui lui Zadig o sumă de 
bani mai mare decât suma pe care o furase vreodată un 
vistiernic de la regele şi stăpânul lui. Zadig, cu banii 
aceştia, tocmi un om şi-l trimise ştafetă la Babilon ca să 
afle ce s-a întâmplat cu Astarte. Vocea îi tremură când 
porunci aceasta, sângele îi năvăli la inimă, ochii i se 
întunecară, fu aproape să-şi dea sufletul. Omul plecă; 
Zadig 11 văzu urcându-se pe corabie. Apoi se întoarse la 


rege şi, nevăzând pe nimeni şi crezându-se în odaie la 
dânsul, rosti cu glas tare cuvântul dragoste. 

— Ah! dragostea, spuse regele, tocmai despre că este 
vorba. Ai ghicit ce mă face să sufăr. Ce om mare eşti! 
Nădăjduiesc că ai să-mi găseşti o femeie vrednică de 
încredere, aşa cum mi-ai găsit un vistiernic cinstit. 

Zadig, venindu-şi în fire, îi făgădui să-l slujească în 
dragoste ca şi în finanţe, cu toate că lucrul acesta părea şi 
mai greu. 


Capitolul XV OCHII ALBAŞTRI 

y-Trupul şi inima... spuse regele lui Zadig. _ 

La aceste cuvinte, babilonianul ţiu se putu opri PI| 
nu-l întrerupă pe măria-sa. 

— Sâni recunoscâior ni. 

— Vrici-talc că n-ai spus spiritul şi inima. Numai de 
asta se vorbeşte în Babilon. Nu vezi decât cărţi în care e 
vorba de inimă şi de spirit, scrise de oameni care n-au 
niciuna, nici alta. Dar te rog, măria-ta, urmează. 

Nabusan urmă astfel: 

— Trupul şi inima sunt la mine sortite să iubească; 
cea dintâi dintre aceste două puteri are tot dreptul să fie 
mulţumită. Am în slujba mea o sută de femei, toate 
frumoase, binevoitoare, îndatoritoare, voluptuoase chiar 
sau, în sfârşit, prefăcându-se că sunt aşa faţă de mine. 
Inima mea e departe de a fi atât de fericită. Am văzut eu 
bine că regele Serendibului e copleşit de dezmierdări, dar 
că de Nabusan nimeni nu se sinchiseşte. Nu zic că femeile 
mele ar fi necredincioase; dar aş vrea să găsesc şi eu un 
suflet care să fie al meu. Aş da pentru o comoară ca asta 
cele o sută de frumuseți peste ale căror farmece sunt 
stăpân. Caută şi vezi dacă printre aceste o sută de sultane 
poţi să-mi găseşti una de care să fiu sigur că mă iubeşte. 

Zadig îi răspunse aşa cum îi răspunsese şi când 
fusese vorba de vistiernic. 

— Maria-ta, lasă-mă să fac cum ştiu eu că-i mai bine. 
Dar îngăduie-mi mai întâi să folosesc ceea ce ai pus în 


galeria ispitei. Am să-ţi dau seamă de tot şi n-ai să pierzi 
nimic. 

Regele îl lăsă să facă ce vrea. Zadig alese treizeci şi 
trei de gheboşi dintre cei mai urâţi pe care i-a putut găsi în 
Screndib, treizeci şi trei de copii de casă dintre cei mai 
frumoşi şi treizeci şi trei de bonzi dintre cei mai buni de 
gură şi mai zdraveni. Le dădu voie la toţi să intre în 
cămările sultanelor; fiecare ghebos avea la el patru mii de 
galbeni, şi chiar din prima zi toţi gheboşii au fost fericiţi. 
Copiii de casă, care n-aveau altceva de dat decât pe ei 
înşişi, n-au izbândit decât după vreo două, trei zile. Bonzii 
au avut de furcă mai mult, dar, în sfârşit, treizeci şi trei de 
sultane evlavioase s-au dat lor. Regele, prin nişte 
ferestruici cu jaluzele care dădeau în fiecare cameră, văzu 
toate aceste încercări şi se minună. Din rele o sută de 
femei pe care le aven, nouăzeci şi nouă căzură chiar sub 
ochii lui. 

Mai rămăsese una, tânără de tot, venită de curând, 
de care măria-sa încă nici nu se apropiase. Trimiseră la 
dânsa un ghebos, doi gheboşi, trei gheboşi, care îi oferiră 
până la douăzeci de mii de galbeni. Dar că nu se lăsă şi nu 
se putu opri să nu ridă văzând cum gheboşii aceştia îşi 
închipuiau că banul îi face mai frumoşi. Se înfăţişară la 
dânsa doi copii de casă, cei mai frumoşi dintre toţi. Ea 
spuse că regele i se părea şi mai frumos. Veni la ea bonzul 
cel mai bun de gură, pe urmă cel mai îndrăzneţ. Ea spuse 
că cel dintâi era un palavragiu şi de însuşirile celui de al 
doilea nici nu se sinchisi. 

— Inima e totul, zicea că N-am să mă las niciodată 
ademenită nici de aurul unui ghebos, nici de frumuseţea 
unui tânăr, nici de momelile unui bonz: voi iubi numai şi 
numai pe Nabusan, fiul lui Nusannb, şi voi aştepta să 
binevoiască şi el să mă iubească. 

Regele nu mai putea de bucurie, de uimire şi de 
dragoste. Işi luă înapoi toţi banii care îi făcuseră pe 
gheboşi să izbutească şi îi dărui frumoasei Falida; aşa o 
chema pe fată. Îi dărui şi inima lui, pe care Falida o merita 
pe deplin. Niciodată floarea tinereţii n-a fost mai 


strălucitoare, niciodată vraja frumuseţii n-a fost mai 
deplină. Adevărul istoric nu pe îngăduie să trecem sub 
tăcere că Falida nu ştia să facă reverenţe cum trebuie. În 
schimb, dansa ca o zână, cânta ca o sirenă şi vorbea ca o 
graţie; era plină de talente şi de virtuţi. 

Nabusan, iubit, o adoră. Dar Falida avea ochi albaştri 
şi asta a fost pricina celor mai mari nenorociri. Era o lege 
străveche care oprea pe regi să iubească o femeie din 
acelea pe care grecii mai târziu le-au numit boopis’. 
Marele bonz întocmise această lege cu peste cinci mii de 
ani înainte. Acest mare bonz înscrisese anatema ochilor 
albaştri în constituţia fundamentală a statului ca să poată 
lua amanta primului rege al Serendibului. Toată populaţia 
tării îl mustră pe Nabusan. Toţi spuneau în gura mare că 
ultimele zile nle regelui nu sosit, că ticăloşia era la culme, 
că natura întreagă era ameninţată de ceva cumplit; într- 
un ciivânt, că Nabusan, fiul lui Nusanab, iubea doi ochi 
mari şi albaştri. Ghoboşii, vistiernicii, bonzii şi femeile 
brune umplură ţara de tânguirile lor. 

Noroadele sălbatice care locuiesc la miazănoapte de 
Serendib se folosiră de această obştească nemulţumire şi 
năvăliră în ţinuturile blajinului Nabusan. El ceru supuşilor 
săi bani. Bonzii, care aveau jumătate din veniturile 
statului, se mulţumiră să ridice mâinile către cer şi nu 
voiră să le bage în lăzile lor ca să ajute po rege. Făcură 
nişte rugăciuni frumoase puse pe niuzizică şi lăsară statul 
pradă barbarilor. 

— O, dragul meu Zadig, mă vei scoate tu din 
încurcătura asta cumplită? spuse îndurerat Nabusnn. 

— Cum să nu! zise Zadig. Maria-ta voi putea să ai cât 
vei voi din banii bonzilor. Lasă fără apărare ţinuturile unde 
sunt conacele lor şi apără-le numai pe ale tale. 

Nabusan făcu aşa cum îi spusese. Bonzii veniră şi se 
aruncară la picioarele regelui rugându-l să le dea ajutor. 
Regele le răspunse cu o muzică frumoasă ale cărei cuvinte 
erau rugăciuni către cer pentru păstrarea moşiilor lor. 


5 Boopis înseamnă: cu ochi do bou, şi prin extensiune: cu ochi frumoşi 
(n.r.). 


Bonzii, în sfârşit, dădură bani şi regele isprăvi cu izbândă 
războiul. Astfel, Zadig, cu sfaturile lui înțelepte şi potrivite 
şi cu marile servicii pe care le adusese, atrăsese asupra lui 
duşmănia de neînchipuit a oamenilor celor mai puternici 
din ţară; bonzii şi femeile brune făcură jurământ să-l 
doboare; vistiernicii şi gheboşii nu-l cruţară nici ei. Il 
făcură pe blajinul Nabusan să-l bănuiască. Serviciile aduse 
rumin la uşă şi bunuleliic intru în casă, după cum spune 
Zoroastru. În fiecare zi se ivea vreo învinuire; 

patra ucide. 

Speriat, Zadig, care dusese la bun sfârşit treburile 
prietenului său Setoc şi îi trimisese banii ce i se cuveneau, 
se gândi să plece din insulă şi se hotări să se ducă să afle 
ce s-a întâmplat cu Astarte. „Fiindcă, spunea el, dacă 
rămân în Serendib, bonzii au să mă tragă în ţeapă. Dar 
unde să mă duc? In Egipt voi fi rob, în Arabia ars, în 
Babilon spânzurat. Şi totuşi trebuie să ştiu ce s-a 
întâmplat cu Astarte. Să plecăm şi să vedem ce-mi mai 
aduce soarta mea întunecată”. 

Capitolul XVI TILÂIARUL 

Ajunse la hotarul care desparte Arabia pietroasă de 
Siria. Tocmai trecea pe lângă un castel destul de întărit 
când văzu ieşind din el nişte arabi înarmaţi. 

li înconjurară strigând: 

— Tot ce ai e al nostru şi tu eşti al stăpânului. 

Zadig, drept răspuns, scoase sabia. Slujitorul lui, 
care era curajos, făcu la fel. Uciseră pe cei dintâi arabi 
care puseră mina pe dânşii. Numărul lor spori. Zadig cu 
slujitorul lui nu şovăiră şi se hotărâră să moară luptând. 
Doi oameni se apărau împotriva unei mulţimi întregi. O 
luptă ca asta nu putea să dureze multă vreme. Stăpânul 
castelului, numit Arbogad, văzând de la o fereastră 
minunile de vitejie pe care le făcea Zadig, se cobori în 
grabă şi, poruncind oamenilor lui să se dea la o parte, îi 
scăpă pe cei doi călători. 

— Tot ce trece pe moşiile mele e al meu, zise el, şi tot 
astfel şi ceea ce găsesc pe moşiile altora. Dar dumneata 


îmi pari atât de vrednic incit te scutesc de legea obştească. 

Îl duse pe Zadig la el acasă dând poruncă să fie bine 
îngrijit. Seara, Arbogad îl pofti pe Zadig să mănânce cu 
dânsul. 

Slăpliiul castelului ora un arab dintre aceia care sunt 
numiţi lllhari. Dar pe lângă o sumedenie de fapte role, mai 
făcea câteodată şi unele bune: fura de stingea, dar făcea şi 
daruri bogate. Era îndrăzneţ, în fapte, destul de blajin în 
legăturile lui cu lumea desfrânat la masă, vesel în 
desfrânarea lui şi mai cu seamă plin de sinceritate. 

Zadig îi plăcu mult. Vorba lui, tot mai însufleţită, 
prelungi masa. În sfârşit, Arbogad spuse lui Zadig: 

— Te sfătuiesc să intri în ceata mea. Mai bine n-ai 
putea să ajungi. Meseria asta nu e rea. Odată şi odată ai să 
ajungi ce sunt cu acum. 

— Pot să te întreb, spuse Zadig, de când le 
îndeletniceşti cu această înaltă meserie? 

— De când eram tânăr de tot, răspunse Arbogad. 
Eram pe atunci slujitor launarab destul de dibaci. Dar 
starea mea mi se părea de nesuferit. Imi era ciudă când 
vedeam că din tot pământul, care este al tuturor 
oamenilor, soarta nu-mi păstrase şi mie partea încă. Am 
spus necazul meu unui arab bătrân care hii-a răspuns: 
„Fiule, nu pierde nădejdea. Era odată un grăunte de nisip 
care se tânguia că nu este decât un atom neştiut de nimeni 
în deserturi. Peste câţiva ani a ajuns diamant şi acum este 
cea mai frumoasă podoabă din coroana împăratului Indici”. 

Vorbele acestea mă mişcară. Eu eram grăuntele de 
nisip. M-am hotărât să fiu diamant. Am furat întâi doi cai. 
Apoi m-am însoţit cu alţii şi am început să prad caravanele 
mai mici. Şi aşa, încetul cu încetul, am şters nepotrivirea 
care era între mine şi ceilalţi oameni. Am avut şi eu partea 
mea din bunătăţile acestei lumi, ba chiar am fost 
despăgubit cu vârf şi îndesat. Eram acum om cu vază. M- 
am ffient boier tâlhar şi ara luat castelul ăsta cu hapca. 
Satrapul Siriei a vrut să mi-l în dar eram acum f) rea 
bogat, ca să mă mai tem de ceva. Am dat satrapului bani şi 
am rămr>s cu castelul şi mi-am întins mo. «Îi] O. Satrapul 


m-a făcut vistierii ic al liaraciului pe f. Are 

Arabia Pietroasă 11 plătea regelui regilor. Mi-am 
făcut slujba de încasator dar nu şi de platnic. 

Marele Desterham al Babilonului a trimis aici, în 
numele regelui Moabdar, pe un satrap mai mititel ca să mă 
spânzure. Omul a venit cu poruncile. Eu aflasem tot. Am 
pus să gâtuie în faţa lui pe cei patru oameni pe care-i 
adusese cu dânsul ca să strângă ştreangul. După aceea l- 
am întrebat cât ia el ca să mă spânzure. Mi-a răspuns că 
nu mai mult decât vreo trei sute de galbeni. Atunci i-am 
spus că lângă mine ar avea de câştigat mai mult. L-am 
făcut subtilhar şi astăzi e unul din ajutorii mei cei mai buni 
şi cei mai bogaţi. Dacă vrei să m-asculţi ai să ajungi ca el. 
Niciodată n-au fost timpuri mai bune pentru furat ca acum 
când regele Moabdar a fost omorât şi în Babilon e 
încurcătură mare. 

—  Moabdar omorât! spuse Zadig. Şi cu regina 
Astarte ce s-a întâmplat? 

— Nu ştiu, răspunse Arbogad. Atâta ştiu, că Moabdar 
a înnebunit, că a fost ucis, că Bubiţonul e o speluncă şi că 
toată ţara e mâhnită, eu sunt lovituri frumoase de dat şi că 
în ce mă priveşte chiar am şi dat câteva lovituri straşnice. 

— Dar regina? Spune-mi, te rog, nu ştii nimic de 
Boarta ei? 

— Am auzit vorbindu-se de un prinţ al Hyrcaniei, 
zise Arbogad. Trebuie să fie printre ţiitoarele lui dacă nu 
cumva a fost şi ca omorâtă în învălmăşeală. Eu mă 
îngrijesc mai mult de pradă decât de noutăţi. Am prins şi 
eu multe femei în drumurile mele. Dar nu le păstrez. Le 
vând scump când sunt frumoase, fără să mai cercetez cine 
sunt. Nimeni nu cumpără rangul. O regină urilă n-ar găsi 
niciun cumpărător. Poate c-am vândut-o pe regina 
Astarte, poate a murit, habar n-am, şi cu zic să faci ca şi 
mine şi să nu-ţi mai baţi capul cu dânsa. 

Vorbind astfel, bea atât de zdravăn şi încurca aşa de 
mult lucrurile, încât Zadig nu putea să capete de la dânsul. 
Nicio lămurire. 

Rămase aşa, tulburat, copleşit, nemişcat. Arbogad 


bea mereu, povestea snoave şi spunea într-una că el era 
cel mai fericit dintre oameni şi 11 Îndemna pe Zadig să fie 
şi el fericit ca dânsul. In sfârşit, ametit de aburii vinului, se 
duse să doarmă liniştit. Zadig petrecu noaptea în 
frământări cumplite, Lumi îşi spunea el, regele a 
înnebunit! A fost omorât! Nu mă pot opri să nu-l plâng. 
Ţara e sfâşiată şi tâlharul acesta e fericit. Ce soartă! Un 
hoţ. E fericit şi ceea ce natura a făcut mai frumos poate că 
a pierit într-un chip groaznic sau trăieşte acum într-o 
stare mai rea decât moartea. O, Astarte! Unde eşti?” 

Cum se făcu ziuă, începu să-i întrebe pe toţi cei pe 
care-i întâlni în castel. Dar toţi aveau treabă; În timpul 
nopţii umblaseră după jaf şi acum îşi Împărţeau prada. Tot 
ce Zadig a putut căpăta în această învălmăşeală şi zarvă a 
fost să i se dea voie să plece. Se folosi fără întârziere de 
această îngăduinţă, cufundat mai mult decât oricând în 
gândurile lui dureroase. 

Zadig mergea acum îngrijorat, neliniştit, gândindu-se 
mereu la nenorocita Astarte, la regele Rabilonului, la 
credinciosul Cador, la fericitul tâlhar Arbogad, la femeia 
aceea atât de năzuroasă, pe care nişte babilonieni o 
răpiseră la hotarele Egiptului, în sfârşit la toate piedicile şi 
la toate nenorocirile pe care le întâmpinase. 

Capitolul XVII 

IM. SCAnUL 

Căinându-şi mereu soarta şi socotindu-se drept o 
pildă de nenorocire, Zadig ajunsese la un râu. Pe mai 
şedea întins un pescar care ţinea cu o mână leneşă un 
năvod, parcă gata să-l scape, şi îşi ridica ochii la cer. 

— Sunt negreşit cel mai nenorocit om de pe pământ, 
spunea pescarul. Am fost, după cum spune toată lumea, cel 
mai vestit negustor de brânză şi smântână din Babilon şi 
am pierdui toată averea. Am avut cea mai fi u moaşă 
femeie pe care un om de teapa mea poate s-o aibă şi 
femeia asta m-a lăsat. Îmi mai rămăsese o căsuţă prizărită, 
mi-au dărâmat-o şi pe aceea. Acum stau într-un bordei, n- 
am alt mijloc de trai decât pescuitul şi nu prind niciun 
peşte. Năvodule, de acum nu te mai arunc în apă, am să m- 


arunc chiar cu în ea. 

Spunând aceasta, se sculă deodată şi se duse către 
apă cu înfăţişarea unui om care vrea să se azvârle şi să 
sfârşească cu viaţa. 

„lată aşadar, îşi spuse Zadig, că mai sunt oameni tot 
atât de nenorociţi ca şi mine”. 

Dorinţa de-a scăpa de la moarte pe pescar îi veni tot 
atât de repede ca şi gândul acesta. Se repezi la dânsul, îl 
opri şi îi spuse înduioşat vorbe de mângâiere. Se zice că 
eşti mai puţin nenorocit când nu eşti nenorocit numai tu; 
dar, după Zoroastru, asta nu-i din răutate, ci din nevoie. Te 
simţi atunci atras către un nenorocit ca spre semenul tău. 
Bucuria unui fericit ar fi o insultă: Însă doi nenorociţi sunt 
ca doi copăcei slabi care, sprijinindu-se unul de altul, se 
întăresc împotriva furtunii. 

— De ce te laşi copleşit de nenorocire? întrebă Zadig 
pe pescar. 

— Din pricină că nu mai am cu ce să trăiesc. Am fost 
cel mai de vază om din satul Deriback de lângă Babilon şi 
făceam, ajutat de nevastă-mea, cea mai bună brânză din 
toată ţara. Reginei Astarte şi vestitului Zadig, ministrul, le 
plăcea foarte mult. Le dădusem şase sute de bucăţi de 
brânză. Când m-am dus să mi le plătească, am aflat că 
regina şi cu Zadig nu mai erau în Babilon. M-am dus acasă 
la Zadig, pe care nu-l văzusem niciodată. Am găsit acolo pe 
arcaşii Desterhamului care, cu poruncă scrisă din partea 
regelui, prădau casa în chip cinstit şi cu bună rânduială. 
Am plecat repede la bucătăriile reginei. Câţiva stolnicei 
mi-au spus că regina a murit; alţii, că era în Inchisoare; 
alţii ziceau că a fugit; şi toţi mi-au spus că am să rămân cu 
brânza neplătită. M-am dus cu nevastă-mea la seniorul 
Orcan, care era şi el muşteriul meu. I-am cerut sprijinul. L- 
a dat, dar numai nevesti-mii. Era mai albă decât brânza 
care a fost începutul necazurilor mele; şi purpura de Tyr 
nu era mai strălucitoare decât roşcaţa care înviora pielea 
ci albă. De aceea Orcan, a oprit-o la dânsul şi pe mine m-a 
dat afară. Am scris soţiei mele o scrisoare plină de 
deznădejde. Ea a spus celui care aducea scrisoarea: „A, 


da! 11 cunosc pe omul acesta care-mi scrie, am auzit de 
dânsul. Se zice că face nişte brânză minunată; să-mi aducă 
şi mie şi să i se plătească”. 

În necazul meu am vrut să iau calea judecății. Mai 
aveam şase uncii de aur. A trebuit să dau două uncii 
avocatului pe care l-am consultat, două procurorului care 
a cercetat cum stă treaba, două secretarului judecătorului. 
Dar când toate acestea au fost gata, procesul încă nu 
începuse şi cheltuiseni mai multe parale decât făceau 
brânza cu nevastă-mea la un loc. M-am întors în satul meu 
cu gândul să-mi vând casa ca să-mi capăt nevasta. 

Casa mea preţuia cel puţin şaizeci de uncii de aur; 
dar lumea vedea că sunt sărac şi grăbit să vând. Unul mi-a 
dat treizeci de uncii, al doilea douăzeci şi al treilea zece. 
Eram tocmai gata să închei târgul, până într-atâta eram 
de orbit, când iată că un prinţ din Hyrcania a venit în 
Babilon cotropind totul în calea lui. Casa mi-a fost prădată 
şi arsă. 

După ce mi-am pierdut banii, nevasta şi casă, am 
venit pe aceste meleaguri unde mă vezi acum. Am încercat 
să mă fac pescar. Dar peştii îşi bat joc de ininc ca şi 
oamenii. Nu prind nimic, mor de foame; şi dacă nu erai 
dumneata, preacinstite domnule, eram să mor înecat în 
râu. 

Pescarul nu-şi spusese povestea lui dintr-odată 
pentru că Zadig, tulburat adânc, îi spunea în fiece clipă: 

— Şi nu ştii nimic de soarta reginei. 

— Nu, preacinstite domnule, răspunse pescarul 5 ştiu 
numai atât că regina şi Zadig nu mi-au plătit brânza, că am 
rămas fără nevastă şi că sunt necăjit, vai de capul meu. 

— Eu cred, răspunse Zadig, că n-ai să-ţi pierzi toţi 
banii. Am auzit de Zadig; e un om de treabă; dacă se 
întoarce la Babilon, aşa cum trage nădejde, are să-ţi dea 
mai mult chiar decât îţi datoreşte. Iar în ce priveşte pe 
nevasta dumitale, care nu-i aşa de cinstită, eu te-aş sfătui 
să nu mai încerci s-o iei înapoi. Şi acum, uite ce zic cu: să 
te duci la Babilon; eu am să ajung înainte fiindcă sunt 
călare şi dumneata pe jos. Acolo du-te la Cador, un om 


vestit prin partea locului, spune-i că te-ai întâlnit cu 
prietenul lui şi aşteaptă-mă la dânsul. Du-te, şi poate că n- 
ai să mai fi aşa de necăjit. Atotputernice Orosmad, urmă el, 
tu te slujeşti de mine ca să aduci mângâiere omului 
acestuia; de cine oare le vei sluji ca să-mi aduci mângâiere 
şi mic? 

Zadig dădu pescarului jumătate din banii pe care îi 
adusese din Arabia şi pescarul, uimit şi fericit, sărută 
picioarele prietenului lui Cador, spunând: 

— Eşti un înger mâutuitor. 

Dar Zadig îl întreba mereu şi se tânguia. 

— Cum? preacinstite domnule, spuse pescarul, eşti 
nenorocit şi dumneata care faci atâta bine? 

— Mai nenorocit de o sută de ori decât tine, răspunse 
Zadig. 

— Dar cum be poate ca omul care dă să fie mai 
nenorocit decât omul care primeşte? 

— Se poate, fiindcă necazul tău cel mai mare a fost 
nevoia, iar nenorocirea mea vine de la inimă. 

— Oare ţi-o fi luat şi dumitale nevasta? întrebă 
pescarul. 

Vorbele acestea aduseră aminte lui Zadig de toate 
întâmplările lui. Îşi reciti în minte catastiful tuturor 
necazurilor, începând cu căţeaua reginei şi sfârşind cu 
Bosirea lui la Arbogad tâlharul. 

— Orcan, spuse el, se cuvine pedepsit. De obicei însă 
tocmai oameni ca el sunt ocrotiţi de soartă. Deocamdată tu 
du-te la Cador şi aşteaptă-mă acolo. 

Se despărţiră. Pescarul o luă pe jos aducând sorții lui 
mulţumiri, iar Zadig porni în fuga calului învinuindu-şi 
mereu soarta. 

Capitolul XVIII VASIUSCUL 

Ajuns la o pajişte frumoasă văzu mai multe femei 
care căutau ceva cu mare băgare de seamă. Îşi îngădui să 
se apropie de una dintre ele şi să întrebe dacă putea să 
aibă cinstea să le ajute în căutarea lor. 

— Cu neputinţă, răspunse siriană; numai o femeie 
poate să atingă cu mina ceea ce căutăm noi. 


— Ciudaţi ziso Zadig. Aş îndrăzni să vă rog să-mi 
spuneţi ce lucru e acela pe care numai o femeie are voie să 
pună mina. 

— Un vasilisc. 

— Un vasilisc, doamnă? Şi pentru ce, mă rog, căutaţi 
un vasilisc? 

— Are nevoie de el stăpânul nostru Ogul. Palatul lui e 
acolo, la capătul pajiştii, pe malul râului. Noi suntem 
roabele sale supuse. Stăpânul nostru Ogul e bolnav. 
Vraciul lui i-a spus să mănânce vasilisc fiert în apă de 
trandafiri; şi fiindcă e o vietate care se găseşte foarte rar şi 
numai o femeie poate s-o prindă, Ogul a făgăduit că va lua 
de soţie pe aceea dintre 1101 care îi va aduce un vasilisc. 
Şi acum lasă-mă, le rog, să caut, fiindcă vezi ce pagubă aş 
avea dacă tovarăşele mele mi-ar lua-o înainte. 

Zadig lăsă pe siriană şi pe celelalte femei să caute 
mai departe vasiliscul şi îşi văzu de drum. Ajunse la un 
pârâu şi dădu acolo de altă femeie, care şedea culcată în 
iarbă şi nu căuta nimic. Înfăţişarea ci părea falnică şi un 
văl îi acoperea faţa. Şedea întoarsă către pârâu şi ofta 
adânc. În mină ţinea un beţişor cu care scria nişte litere pe 
nisipul mărunt ce se întindea între iarbă şi pârău. 

Zadig vru să vadă ce scria. Se apropie şi văzu litera Z 
şi pe urmă un A. Asta 11 miră. Apoi văzu un D. Tresări. 
Uimirea lui fu fără seamăn când văzu ultimele două litere 
ale numelui său. Rămase câtva timp nemişcat. Apoi, 
rupând tăcerea cu glas şovăitor, spuse: 

— O, doamnă, iartă unui străin, unui nenorocit, dacă 
îndrăzneşte să te întrebe prin ce întâmplare de mirare 
vede aici numele lui Zadig scris de dumnezeiasca-ţi mină? 

La glasul lui, la vorbele lui, femeia îşi ridică vălul, se 
uită la Zadig, scoase un strigăt plin de dragoste, de uimire 
şi de bucurie şi, copleşită de atâtea emoţii felurite care-i 
năpădeau sufletul deodată, căzu leşinată în braţele lui. 

Era Astarte, era regina Babilonului, cea pe care 
Zadig o adora şi pe care se mustra că o adoră, aceea din 
pricina căreia se tânguise atât şi de a cărei soartă fusese 
atât de îngrijorat. O clipă nu mai simţi nimic. Şi când îşi 


aţinti privirile în ochii Astartei, care se deschideau plini de 
tulburare şi de dragoste, spuse: 

— O, puteri nemuritoare care stăpâniţi soarta bicţilor 
muritori, mi-o daţi înapoi pe Astarte? În ce clipe, în ce 
locuri, în ce stare o văd iarăşi? 

Se aruncă în genunchi în faţa Astartei şi îşi lipi 
fruntea de pământ la picioarele ei. Regina Babilonului 11 
ridică şi-l aşeză lângă dânsa pe malul pârăului. De mai 
multe ori îşi şterse lacrimile care curgeau mereu. De zeci 
de ori începu să vorbească şi tot de atâtea ori plânsul îi 
tăie vorba. II Întreba prin ce întâmplare sau întâlnit şi îi 
lua vorba din gură cu alte întrebări. Începea să 
povestească despre nenorocirile ci şi voia să le afle şi pe 
ale lui Zadig. În sfârşit, după ce amândoi îşi mai domoliră 
tulburarea din suflet, Zadig îi povesti în câtevu cuvinte 
prin ce inliniplare se afla acum aici: 

— Dar tu, nenoroci tu şi preavrednicu regină, cum se 
face că te afli în aceste locuri îndepărtate, Îmbrăcată ca o 
roabă şi în tovărăşia altor roabe care caută un vasilisc ca 
să-l fiarbă în apă de trandafiri după prescripţia unui vraci? 

— În timp ce ele caută vasiliscul, spuse Astarte, am 
să-ţi spun tot ce am suferit şi tot ce iert cerului de când te- 
am văzut iarăşi. Ştii că regele, soţul meu, vedea cu ochi răi 
curtenia ta şi din această pricină a luat într-o noapte 
hotărârea să te sugrume şi pe mine să mă otrăvească. Ştii 
cum cerul a îngăduit ca piticul meu cel mut să mă 
vestească despre porunca măriei-sale. Credinciosul Cador, 
după ce te-a silit să-mi dai ascultare şi să pleci, a intrat cu 
îndrăzneală la mine pe o uşă tăinuită. M-a luat şi m-a dus 
în templul lui Orosmad, unde fratele lui, magul, m-a închis 
într-o statuie uriaşă care stă cu picioarele în temelia 
templului şi cu creştetul în acoperiş. Am fost acolo ca într- 
un mormânt, dar magul îmi dădea tot ce-mi trebuia. În 
zorii zilei, spiţerul regelui intră în odaia mea aducând o 
băutură făcută dintr-un amestec de măsălariţă, opiu, 
cucută, spânz şi omag. Un ofiţer s-a dus la tine cu un 
ştreang de mătase albastră. Dar n-a găsit pe nimeni. 
Cador, ca să-l înşele mai bine pe rege, s-a dus la dânsul şi 


s-a prefăcut că ne învinovăţeşte pe amândoi. I-a spus că tu 
ai luat drumul Indiei şi că eu am plecat la Memfis. Regele a 
trimis slujitori să ne prindă. 

Cei care mă căutau pe mine nu mă cunoşteau. 
Aproape numai ţie îmi arătasem chipul şi numai înaintea 
soţului meu şi din porunca lui. Slujitorilor li se spusese 
cum arătam la faţă şi ei m-au căutat după semnele pe care 
le aveau. Au dat la hotarele Egiptului de o femeie care 
semăna cu mine şi care poate era mai frumoasă. Femeia 
umbla în neştire şi plângea. Slujitorii au crezut că ea era 
regina Babilonului şi au adus-o la Moabdar. Greşeala lor l- 
a mâniat la început cumplit, pe rege, dar după aceea, 
uitându-se mai bine la femeie, a găsit-o foarte frumoasă şi 
s-a potolit. Pe femeie o chema Misuf. Am aflat mai târziu 
că în limba egipteană asta înseamnă „frumoasa 
năzuroasă”. Aşa şi era într-adevăr. Dar era tot atât de 
iscusită pe cât era de năzuroasă. Misuf i-a plăcut lui 
Moabdar. L-a fermecat aşa de mult că a luat-o de soţie. 
Atunci firea ci s-a arătat pe de-a-ntregul. A Început să facă 
toate nebuniile ce-i treceau prin cap. A vrut să-l pună pe 
magul cel mare, care era bătrân şi suferea de podagră, să 
danseze înaintea ei; magul n-a vrut şi ea l-a prigonit după 
aceea cumplit. Pe urmă a poruncit marelui spătar să-i facă 
o plăcintă cu dulceaţă. Degeaba i-a spus marele spătar că 
el nu-i bucătar; a trebuit să-i facă plăcinta; şi a fost dat 
afară fiindcă plăcinta era arsă. Misuf a făcut spătar pe 
piticul ci şi pe un copil de casă l-a făcut cancelar. Aşa a 
ocârmuit ea Babilonul. Tuturor le părea rău după mine. 
Regele, care fusese destul de cumsecade până în clipa 
când voise să mă otrăvească şi să te sugrume, parcă şi-ar 
fi înecat toate însuşirile lui bune în dragostea 
nemaipomenită pe care o avea faţă de frumoasa 
năzuroasă. La sărbătoarea focului sfânt a venit la templu. 
L-am văzut rugându-se zeilor pentru Misuf, la picioarele 
statuii în care eram închisă. Am ridicat atunci glasul şi am 
spus: 

— Zeii nu primesc rugăciunea unui rege care s-a 
făcut tiran şi care a vrut să omoare o femeie cuminte ca să 


se însoare cu o nebună. 

Moabdar a fost atât de zguduit de vorbele acestea 
încât i s-a tulburat mintea. Oracolul pe care-l dădusem şi 
tirania lui Misuf erau de ajuns să-l facă să-şi piardă 
minţile. N-a trecut mult şi a înnebunit. 

Nebunia lui, care tuturor li s-a părut a fi o pedeapsă 
a cerului, a fost semnalul răscoalei. [Poporul s-a ridicat cu 
arme. Babilonul, care multă vreme se scufundase în 
trândăvie şi huzur, ajunse câmpul de luptă al unui cumplit 
război civil. Am fost scoasă din statuia mea şi pusă în 
fruntea unuia din partide. Cador a plecat în grabă la 
Memfis ca să te aducăn Babilon. Prinţul Hyrcaniei, auzind 
veştile acestea triste, s-a întors cu oştire să întemeieze al 
treilea partid în Chaldeca. A purces la luptă împotriva 
regelui, care i-a ieşit înainte cu egipteanca lui nebună. 
Moabdar a murit ciuruit de lovituri. Misuf a căzut în 
mâinile învingătorului. Nenorocirea mea a fost că am fost 
şi eu prinsă de o ceată de hyrcanieni şi dusă în faţa 
prinţului tocmai atunci când o aduceau şi pe Misuf. Ai să fii 
fără îndoială măgulit când ai să afli că prinţul a găsit că 
sunt mai frumoasă decât egipteanca; dar ai să fii necăjit 
când ai să afli că m-a păstrat pentru seraiul lui. Mi-a spus 
foarte hotărât că, îndată ce va isprăvi cu un război pe care 
mai avea să-l facă, se va întoarce la mine. Închipuie-ţi 
durerea mea! Legăturile mele cu Moabdar erau rupte, 
puteam să fiu a lui Zadig; şi acum iată-mă căzută în 
lanţurile acestui barbar! I-aiu răspuns cu toată mândria pe 
care mi-o dădeau rangul meu şi sentimentele mele. 
Auzisem mereu că cerni dădea fiinţelor de felul meu 
anumite însuşiri de măreție care, cu o vorbă sau o privire, 
scufundau în umilinţa celui mai adânc respect pe 
îndrăzneţii care cutezau să înfrângă acest respect. Am 
vorbit ca o regină, dar el s-a purtat cu mine parcă aş fi fost 
o fată în casă. Ilyrcanul nici n-a catadicsit să stea de vorbă 
cu mine şi a spus harapului său hadimb că eram obraznică 
dar frumoasă. Îi porunci să aibă grijă de mine şi să mă 
pună la dieta favoritelor ca să mi se frăgezească obrazul şi 
să fiu vrednică de bunăvoința lui atunci când va avea 


prilejul să mă cinstească cu dânsa. I-am spus că am să mă 
omor. El mi-a răspuns râzând că nu se omoară nimeni 
pentru atâta lucru, că e obişnuit el cu de-alde astea şi a 
piccul ca un om care a pus un papagal în colivie. Iată în ce 
stare se găsea cua mai mare regină a lumii şi, mai inull 
decât atât, o inimă care era a lui Zadig! 

La vorbele acestea Zadig se aruncă la picioarele ci, 
scăldindu-le în lacrimi. Astarte îl ridică cu dragoste şi 
uruia: 

— Eram în stăpânirea unui barbar şi rivala unei 
nebune cu care eram închisă. Misuf mi-a povestit 
întâmplarea ci din Egipt. După felul cum te zugrăvea, după 
timpul când se petrecuseră toate acestea, după cămila pe 
care călătoreai, după toate amănuntele mi-am dat seama 
că Zadig se bătuse pentru dânsa. Am fost încredinţată că 
erai la Memfis şi m-am hotărât să plec şi eu într-acolo. 
„Uite ce, Misuf, i-am spus eu: tu eşti mult mai nurlie decât 
mine şi ai să-l desfătezi mai bine decât mine pe prinţul 
Hyrcaniei. Ajută-mă să scap de aici; ai să domneşti singură 
şi ai să mă faci fericită, iar tu ai să te descotoroseşti de o 
rivală”. Misuf pregăti împreună cu mine fuga mea de 
acolo. Şi am plecat Împreună cu o roabă egipteancă. 

Eram acum aproape de Arabia când un tâlhar vestit 
numit Arbogad m-a răpit şi m-a vândut unor negustori 
care m-au adus aici în palatul în care locuieşte Ogul. 
Acesta m-a cumpărat fără să ştie cine sunt. E un desfrânat 
care nu se gândeşte decât să benchetuiască şi care crede 
că Dumnezeu l-a lăsat pe lume ca să dea ospeţe. Se 
înăbuşă de gras ce-i. Vraciul lui, care nu prea are trecere 
pe lângă dânsul când mistuie bine, face din el ce vrea 
atunci când a mâncat prea mult. Acum i-a băgat în cap că 
are să se vindece cu un vasilisc fiert în apă de trandafiri. 
Ogul a făgăduit mâna lui acelei roabe care îi va duce un 
vasilisc. După cum vezi, le las să se ostenească să fie 
vrednice de această cinste şi niciodată n-am avut mai 
puţină poftă să găsesc un vasilisc decât acum când cerul 
mi-a îngăduit iarăşi să te văd. 

Şi atunci Astarte şi Zadig îşi spuseră unul altuia tot 


ce sentimentele lor mult timp înăbuşite şi tot ceea ce 
necazurile şi dragostea lor erau în stare să inspire unor 
inimi alese şi pasionate; şi duhurile care priveghează 
dragostea duseră vorbele lor până în tărâmul Venerci. 

Femeile se întoarseră la Ogul fără să fi găsit ceva. 
Zadig se duse la dânsul şi îi spuse: 

— Fie ca sănătatea fără moarte să se pogoare din cer 
şi a A-ţi ohlăduiască silele! Sunt vraci. Am auzit cu eşti 
bolnav şi am venit repede la doinnia-la şi i i-am adus im 
vasilisc fiert în apă de trandafiri. L) ar nu fac asta ca să mă 
însor cu domnia-ta. Nu-ţi cer decât să dai drumul unei 
tinere roabe din Babilon pe care o ai de câteva zile; şi sunt 
gata să rămân eu rob în locul ei dacă n-am norocul să-l 
vindec pe falnicul Ogul. 

Ogul se învoi. Astarte plecă la Babilon cu slujitorul lui 
Zadig, făgăduindu-i să-i trimită de îndată o ştafetă ca să-i 
dea de ştire de ce s-a mai întâmplat pe acolo. Îşi luară 
rămas bun unul de la altul cu aceeaşi dragoste cu care se 
văzuseră iarăşi după atâta vreme. Clipa în care întâlneşti 
din nou pe un om şi clipa în care te desparţi de dânsul sunt 
cele două mari epoci ale vieţii, aşa cum se spune în cartea 
Zend-Avestei. Zadig iubea pe regină aşa cum se jura că o 
iubeşte şi regina 11 iubea pe Zadig mai mult decât spunea. 

Zadig spuse lui Ogul aşa: 

—  Preacinstite domnule, vasiliscul meu nu se 
mănâncă. Virtutea lui trebuie să intre în domnia-la prin 
pori. L-am pus într-un burduşcl de piele subţire, bine 
umflat. Domnia-ta trebuie să împingi burduşelul ăsta din 
toate puterile, iar eu să ţi-l arunc înapoi de câteva ori; 
după câteva zile de dietă, ai să vezi ce poate meşteşugul 
meu. 

În prima zi, Ogul, cu sufletul la gură, crezu că moare 
de oboseală. A doua zi fu mai puţin ostenit şi dormi mai 
bine. Într-o săptămână îşi căpătă iarăşi vlaga, sănătatea, 
uşurinţa din anii cei mai străluciți ai vieţii lui. 

— Ai jucat mingea şi ai fost cumpătat, îi spuse Zadig. 
Află că în natură nu este niciun vasilisc, că eşti totdeauna 
sănătos dacă eşti cumpătat şi lucrezi şi că meşteşugul de-a 


tine împreună  necumpătarca şi sănătatea este un 
meşteşug tot aşa de himeric ca şi piatra filosofală, 
astrologia judiciară şi teologia magilor. 

Vraciul lui Ogul, văzând cât de primejdios era omul 
acesta pentru medicină, se înţelese cu spiţerul ca să-l 
trimită pe Zadig să caute vasilisci pe lumea cealaltă. Şi 
iată că, după ce totdeauna fusese pedepsit pentru ol făcuse 
bine, acum ora cât po oo să piară pont.ru fă viniccase un 
boior mâncăcios. Zadig fu poftit în un ospăț straşnic. Aveau 
de gând să-l olrăvească la al doilea fel de bucate. La felul 
întâi veni o ştafetă de la Astarte. Zadig se sculă de la masă 
şi plecă. „Când te iubeşte o femeie frumoasă, spune marele 
Zoroastru, ieşi totdeauna din încurcătură”. 

Capitolul XIX LUPTKLR 

Regina fu primită în Babilon cu dragostea pe care 
lumea o are totdeauna fală de o prinţesă frumoasă care a 
îndurat necazuri. Babilonul părea atunci că s-a mai liniştit. 
Prinţul llyrcaniei fusese omorât într-o luptă. Babilonienii, 
învingători, hotărâră ca Astarte să se mărite cu acela care 
va fi înălţat rege. Ei nu voiau ca cea mai înaltă slujbă din 
lume, care era aceea de soţ al Astariei şi rege al 
Babilonului, să atârne de sforării şi de tertipuri. Toţi jurară 
că vor înălța rege pe cel mai viteaz şi mai înţelept. La 
câteva poşte de oraş orânduiră un loc de luptă înconjurat 
de un amfiteatru frumos împodobit. Luptătorii trebuiau să 
vină înarmaţi până-n dinţi. Fiecare avea în dosul 
amfiteatrului o încăpere deosebită unde putea să intre fără 
să fie văzut şi cunoscut de nimeni. Aveau să fie patru lupte. 
Acei care vor avea norocul să învingă patru cavaleri vor 
trebui după aceea să lupte unii împotriva altora, iar cel 
care va rămâne stăpân pe câmpul de bătaie va fi proclamat 
câştigător al jocurilor. El va trebui să be întoarcă peste 
patru zile cu aceleaşi arme şi să dezlege ghicitorile pe care 
i le vor spune magii. Dacă nu va dezlega ghicitorile pe care 
i le vor spune magii, nu va fi rege, şi luptele vor trebui să 
înceapă din nou până când se va găsi un om care să fie 
învingător în nmindouă aceste încercări, pentru că norodul 
voia neapărat să aibă de rege pe cel mai viteaz şi mai 


înţelept... Regina, în tot arrest timp, trebuia să fie straşnic 
păzită: i se va îngădui numai să privească jocurile, 
acoperită cu un văl. Dar nu avea voie să vorbească cu 
niciunul din pretendenți ca să nu fie nicio părtinire şi nicio 
nedreptate. 

lată ce veşti trimisese Astărto iubitului ci, cu 
nădejdea că el va arăta pentru dânsa mai multă vitejie şi 
mai multă înţelepciune decât oricare altul. Zadig plecă 
rugând pe Venus să-i întărească curajul şi să-i lumineze 
mintea. Ajunse la malul Eufratului în ajunul acestei zile 
mari. Îşi înscrise stema printre acelea ale luptătorilor, 
ascunzându-şi faţa şi numele, aşa cum cerea legea, şi se 
duse să se odihnească în odăile care îi fuseseră hărăzite 
prin sorţi. Prietenul său Cador, care se întorsese în Babilon 
după ce 11 căutasc zadarnic prin Egipt, ti trimise din 
partea reginei o cămaşă de zale, o platoşă, o pavăză şi 
toate armele trebuitoare. li dădu de asemenea, din partea 
lui, un cal persan frumos. Zadig văzu mâna Astartei în 
aceste daruri: curajul şi dragostea lui căpătară puteri noi 
şi o nouă nădejde. 

A doua zi, după ce regina veni şi se aşeză sub un 
baldachin de pietre scumpe şi toate doamnele şi toate 
feţele simandicoase ale Babilonului umplură amfiteatrul, 
luptătorii intrară în arenă. Fiecare veni şi îşi depuse stema 
la picioarele marelui mag. Traseră stemele la sorţi; a lui 
Zadig fu cea din urmă. Cel dintâi care ieşi fu un nobil 
foarte bogat, numit Itobad, foarte încrezut, puţin curajos, 
stângaci şi fără duh. Slujitorii lui îi băgaseră în cap că un 
om ca dânsul trebuia să fie rege. El le răspunsese: „Da, un 
om ca mine trebuie să domnească”. Apoi 11 înarmaseră 
din cap până în picioare. Purta o platoşă de aur smălţată 
cu verde, penaj verde, o suliță împodobită de panglici 
verzi. De la început chiar, după felul cum călărea, toţi 
văzură că nu unui om ca dânsul avea să-i hărăzească cerul 
sceptrul Babilonului. Cel dintâi cavaler care se repezi 
asupra lui 11 scoase din şa; al doilea ti răsturnă pe aparelo 
calului cu picioarele în bus şi cu braţele răşchirail -, ltobad 
se ridică, dar aşa de greoi, încât lol. Amfiteatrul începu să 


râdă. Al treilea care veni nici nu catadicsi să mai 
întrebuinţeze sulița: se repezi la el, îl apucă de piciorul 
drept şi răsucindu-l îl răsturnă la pământ. Scutierii 
jocurilor veniră în fugă râzând şi îl puseră din nou în şa. Al 
patrulea îl apucă de piciorul stâng şi îl răsturnă pe cealaltă 
parte, II duseră apoi cu huiduieli în odăile lui unde, după 
lege, trebuia să stea peste noapte; şi el spunea, abia 
mergând: - Ce întâmplare pentru un om ca minei Ceilalţi 
cavaleri îşi împliniră datoria mai bine. Câţiva învinseră doi 
cavaleri unul după altul; unii ajunseră chiar până la trei. 
Numai prinţul Otam învinse patru. În sfârşit, veni şi rândul 
lui Zadig; el scoase din şa patru cavaleri unul după altul, 
cu multă graţie. Era de văzut acum cine va învinge: Otam 
sau Zadig. Cel dintâi purta o armură albastră şi aurie, cu 
un penaj la fel; armura lui Zadig era albă. Toate urările de 
izbândă se împărțeau între cavalerul albastru şi cavalerul 
alb. Regina, căreia îi zvâcnea inima, se ruga cerului pentru 
culoarea albă. 

Cei doi viteji se arătară atât de sprinteni în mişcările 
lor, se luptară atât de frumos şi se ţinură atât de bine în 
scări, încât toată lumea, afară de regină, dorea să fie doi 
regi în Babilon. În sfârşit, după ce îşi osteniră caii şi îşi 
rupseră suliţele, Zadig se folosi de un vicleşug. El trece în 
dosul cavalerului albastru, îi sare în spate pe cal, îl apucă 
de mijloc, îl azvârle jos, se aşază în şa în locul lui şi începe 
să se învârtească cu calul împrejurul lui Otam, lungit la 
pământ. Tot amfiteatrul Btrigă: „Izbândă cavalerului alb!” 
Otam, mânios, se ridică şi scoate sabia: Zadig sare de pe 
cal cu sabia în mină. lată-i pe amândoi în arenă, luându-se 
din nou la luptă, o luptă în care puterea şi sprinteneala 
înving rând pe rând. Penele coifurilor, cuiele platoşelor, 
ochiurile zalelor sar cât colo sub mii de lovituri repezi. Ei 
Impung, retează, lovesc în dreapta, în stânga, în epa, în 
piept, se dau înapoi, se reped înainte, se măsoară, se 
întâlnesc, se cuprind, se încolăcesc ca nişte şerpi, se izbesc 
cu nişte lei; scântei ţtşnebl în orice clipă din loviturile ce şi 
le dau. În sfârşit, Zadig, după o clipă de reculegere, se 
opreşte, apoi se repede către Otam, îl răstoarnă, 11 


dezarmează, şi Otam strigă: 

— O, cavalerc alb, trebuie să domneşti în Babilon! 

Regina era în culmea bucuriei. Cavalerul alb şi 
cavalerul albastru fură duşi fiecare în odăile lor şi tot astfel 
şi ceilalţi, aşa cum spunea legea. Nişte robi muţi veniră să- 
i slujească şi să le aducă de mâncare. E lesne de închipuit 
că pe Zadig 11 sluji piticul cel mic al reginei. Pe urmă fură 
lăsaţi să doarmă singuri până dimineaţa, când învingătorul 
trebuia să-şi aducă stema la marele mag ca s-o arate şi să 
se facă cunoscut. 

Zadig dormi, deşi îndrăgostit, fiindcă era foarte 
ostenit. Itobad, care era alături, nu dormi de loc. În timpul 
nopţii se sculă, luă armura albă a lui Zadig cu stema şi 
puse în loc armura lui verde. În zorii zilei sedusemindru la 
mag şi îi spuse că dânsul era învingător. Nu se aştepta 
nimeni la asta; fu proclamat totuşi învingător, în timp ce 
Zadig dormea. Astarte, uimită şi cu deznădejdea în inimă, 
se întoarse în Babilon. Amfiteatrul era aproape gol când 
Zadig se trezi. Voi să-şi ia armele şi nu găsi decât armura 
cea verde. Dar trebuia să şi-o pună fiindcă nu avea altceva. 
Uimit şi plin de mânie şi-o puse şi veni astfel îmbrăcat în 
arenă. Lumea care mai era în amfiteatru 11 primi cu 
huiduieli. Toţi îl înconjurară şi-i aruncară în faţă tot felul 
de batjocuri. 

Niciodată vreun om n-a suferit ocări mai cumplite. 

Zadig îşi pierdu răbdarea. Dădu la o parte cu sabia 
mulţimea care îndrăznea să-l jignească. Dar nu ştia ce să 
facă. 

Nu putea s-o vadă pe regină; nu putea să ceară 
armura albă pe care i-o trimisese ca; ar fi început lumea să 
vorbească. Astfel, în timp ce ea era cufundată în durere, el 
era cuprins de mânie şi de teamă. 

Zadig se plimba pe malul Eufratului, convins că 
steaua lui îl osândea să fie nenorocit fără nicio scăpare şi 
se gândea la toate necazurile lui, de la întâmplarea cu 
femeia care ura pe chiori până la întâmplarea cu armura. 
„lată ce înseamnă, îşi spuse el, că m-am trezit prea târziu 
din somn. Dacă aş fi dormit mai puţin, aş fi fost rege al 


Babilonului şi Astarte ar fi fost a mea. Aşadar ştiinţa, 
cinstea, curajul nu mi-au adus decât nenorociri”. Zadig 
începu să murmure împotriva Providenţei şi fu ispitit să 
creadă că totul pe lume era stăpânit de o soartă rea care 
năpăstuia pe cei buni şi ocrotea pe cavalerii verzi. Supărat 
era şi din pricină că purta acum armura asta verde care îl 
făcuse să fie huiduit. O vându pe un preţ de nimic unui 
negustor care trecea pe acolo şi cumpără de la negustor 
1111 caftan şi o tichie ţuguiată. Astfel îmbrăcat se plimba 
pe malul Eufratului, deznădăjduit şi bic stemând în gând 
soarta care 11 prigonea mereu. 

Capitolul XX PUSTNICUL 

Cum umbla el aşa, întâlni pe un pustnic cu o barbă 
albă şi venerabilă, care îi ajungea până la brâu. Ţinea în 
mină o carte din care citea cu luare-aminte. Zadig se opri 
şi îi făcu o închinăciune adâncă. Pustnicul îi răspunse cu 
un aer atât de măreț şi de blând, încât Zadig vru să stea de 
vorbă cu dânsul. II Întrebă ce carte citeşte. 

— Asta e cartea sorții, spuse pustnicul; vrei să citeşti 
puţin? 

Şi puse cartea în mâinile lui Zadig care, deşi 
cunoştea mai multe limbi, nu putu să înţeleagă nici măcar 
o literă. Asta 11 făcu şi mai curios. 

— Pari să fii tare necăjit, îi spuse pustnicul. 

— Vai! am şi de ce să fiu, spuse Zadig. 

— Dacă-mi dai voie să te însoțesc, zise bătrânul, 
poate că am să-ţi fiu de folos; eu adus de multe ori 
mingliere celor nenorociţi. 

Zadig simţi respect faţă de înfăţişarea, de barba şi de 
cartea pustnicului. În vorbele lui găsi cugetări înalte. 
Pustnicul vorbea de soartă, de dreptate, de morală, de 
binele suprem, de slăbiciunea omenească, de virtuţi şi de 
vicii cu o elocvenţă atât de vie şi de pătrunzătoare, încât 
Zadig se simţi atras spre dânsul de o putere de neînvins. Il 
rugă stăruitor să nu-l părăsească până când nu se vor 
întoarce la Babilon. 

— Îţi cerşi eu acelaşi lucru, îi spuse bătrânul. Jură-te 
pe Orosmad că n-ai să te desparţi de mine câteva zile, 


orice m-ai vedea că fac. A 

Zadig se jură şi plecară Împreună. 

Cei doi călători ajunseră seara la un castel falnic. 
Pustnicul ceru găzduire pentru dânsul şi pentru tânărul 
care 11 însoțea. Portarul, pe care l-ai fi luat drept un boier 
mare, le dădu drumul înăuntru cu un fel de bunăvoință 
dispreţuitoare. Se înfăţişară apoi unui slujitor mai mare 
care le arătă odăile frumoase ale fităptnului. 

Fură primiţi la maso lui, dar stătură la coada mesei şi 
stăpânul nici nu se uită la dânşii. Li se dădu să mănânce la 
fel ca şi celorlalţi, tot bucate alese şi din belşug. După 
aceea se spălară pe mâini într-un lighean de aur bătut cu 
smaralde şi rubine. Se culcară într-o odaie frumoasă şi 
dimineaţa un slujitor le dădu la plecare câte un ban de aur. 

— Stăpânul casei, spuse Zadig pe drum, mi se pare a 
fi un om foarte darnic, deşi cam mândru; primeşte cu 
mărinimie pe oaspeţi. 

Spunând acestea văzu că un fel de pungă foarte largă 
pe care o purta pustnicul era parcă întinsă şi umflată. Zări 
în ea ligheanul de aur împodobit cu pietre scumpe; 
pustnicul îl furase. Zadig nu îndrăzni să spună nimic, dar 
era foarte uimit. 

Pe la amiază pustnicul se înfăţişă la uşa unei case 
foarte mici, dar frumos clădite, în care locuia un zgârcit 
bogat. Ceru găzduire pentru câteva ceasuri. Un slujitor 
bătrân şi prost îmbrăcat 11 Intâmpină cu asprime ţi duse 
pe pustnic şi pe Zadig în grajd unde le dădu nişte măsline 
put redo, pâine mucegăită şi here răsuflată. Pusl îi i îi 1 în 
încă şi bău tul aşa de mulţumit ca şi în ziua trecută. le 
urină, intimindu-se către slujitorul acela bătrân care 
stătea lângă ei şi îi păzea să nu fure ceva şi îi tot grăbea să 
plece, îi dădu cei doi bani de aur pe care îi primise azi- 
dimineaţă şi îi mulţumi pentru serviciile lui. 

— Aş vrea să vorbesc cu stăpânul dumitale, spuse 
pustnicul. 

Slujitorul, mirat, îi duse pe amândoi la stăpânu-său. 

— Preamărite domn, îi spuse pustnicul, nu pot decât 
să-ţi mulţumesc foarte umil pentru felul mărinimos în care 


ne-ai găzduit. Te rog să primeşti ligheanul acesta de aur ca 
un slab semn de recunoştinţă din partea mea. 

Zgârcitul fu cât pe ce să cadă jos. Pustnicul nu-i dădu 
timp să-şi vină în fire şi plecă repede cu tânărul lui 
tovarăş. 

— Părinte, îi spuse Zadig, ce-i asta? Dumneata nu 
pari să semeni de loc cu ceilalţi oameni. Furi un lighean de 
aur împodobit cu pietre scumpe de la un om care te 
găzduieşte minunat şi îl dai unui zgârcit care te primeşte 
Tău. 

— Fiule, răspunse bătrânul, omul acela falnic care nu 
găzduieşte pe străini decât din deşertăciune, pentru ca ei 
să se minuneze de bogăţiile lui, se va face mai înţelept, iar 
avarul va învăţa cum să fie mai primitor. Nu te mai mira de 
nimic şi vino mai departe cu mine. 

Zadig nu ştia încă dacă are de-a face cu omul cel mai 
nebun ori cu omul cel mai cuminte din lume; dar pustnicul 
vorbea cu atâta hotărâre încât Zadig, legat de altfel şi prin 
jurământ, nu se putea opri să nu-l urmeze. 

Seara ajunseră la o casă frumoasă dar simplă, în care 
nu se simţea nici risipă, nici zgârconie. Stăpânul casei era 
un filosof retras departe de lume, care cultiva în linişte 
înţelepciunea şi virtutea şi care totuşi nu se plictisea. Işi 
clădise acest loc de odihnă în care primea pe oaspeţi cu 
mărinimie, dar fără îngâmfure. 

leşi chiar el în întâmpinarea celor doi călători şi ţi 
duse mai întâi să se odihnească într-o odaie unde găsiră 
tot ce le trebuia. După câtva timp veni chiar el ca să-i 
poftească la o masă curată şi bine pregătită, în timpul 
mesei el vorbi de răscoalele care izbucniseră în Babilon în 
vremea din urmă. Părea să fie sincer de partea reginei şi 
spuse că s-ar fi bucurat dacă Zadig ar fi luat parte la lupta 
pentru coroana Babilonului. „Oamenii însă, adăugă el, nu 
merită să aibă un rege ca Zadig”. Acesta se înroşise şi 
simţea cum îi creşte durerea. Ei fură de părere că în lumea 
asta lucrurile nu merg totdeauna aşa cum ar vrea 
înţelepţii. Pustnicul spunea mereu că drumurile 
Providenţei nu se cunosc şi că oamenii greşeau când 


vorbeau despre un tot din care nu cunoşteau decât o foarte 
mică parte. 

Vorbiră de pasiuni. 

— Ah! ce primejdioase sunt! zise Zadig. 

Pustnicul răspunse: 

— Ele sunt vânturile care umflă pânzele corabiei: 
uneori o scufundă; dar fără ele corabia n-ar putea merge. 
Fierea te face mânios şi bolnav; dar fără fiere omul n-ar 
putea trăi. Totul pe lume este primejdios şi totul e de 
trebuinţă. 

Vorbiră despre plăcere şi pustnicul dovedi că 
plăcerea este un dar al dumnezeirii „fiindcă, spuse el, omul 
nu-şi poate da nici senzaţii, nici idei, el primeşte tot ce are; 
mâhnirea şi plăcerea îi vin din altă parte, ca toată fiinţa 
lui”. 

Zadig se minuna că un om care făcuse lucruri atât de 
ciudate putea să judece atât de bine. În sfârşit, după o 
conversaţie pe cât de instructivă, pe atât de plăcută, gazda 
îi duse iar pe cei doi călători în odaia lor, aducând laude 
cerului care îi trimisese nişte oameni atât de înţelepţi şi de 
cumsecade. Cu o dărnicie neprefăcută şi care nu putea să 
jignească pe nimeni, fu gata să le dea şi bani. Pustnicul nu 
primi şi îi spuse că-şi ia rămas bun de pe acum, fiindcă are 
de gând să plece de cu noapte la Babilon. Se despărţiră cu 
prietenie. Zadig, mai ales, simţea multă stimă şi dragoste 
faţă de omul acesta atât de plăcut. 

Rămaşi singuri, pustnicul şi cu Zadig mai rostiră încă 
mult timp cuvinte de laudă despre gazda lor. În zorii zilei, 
bătrânul îşi trezi tovarăşul. 

— Trebuie să plecăm, spuse el; dar în timp ce toţi 
dorm, vreau să las omului acestuia o mărturie u stimei şi a 
dragostei pe care le am faţă de dânsul. 

Spunând acestea luă o făclie şi dădu foc casei. Zadig, 
înspăimântat, începu să strige şi voi să-l oprească de la o 
faptă atât de groaznică. Dar pustnicul îl trase după dânsul 
cu o putere peste fire. Casa era în flăcări. Pustnicul, care 
acum era departe Împreună cu tovarăşul lui, se uita liniştit 
cum ardea casa. 


— Slavă Domnului, spuse el, acum casa gazdei 
noastre arde până în temelie. Ferice de dânsul! 

La vorbele acestea, lui Zadig îi veni totodată să 
pufnească de râs, să-l ocărască pe cinstitul părinte, să-l 
bată şi s-o ia la fugă, dar nu făcu nimic din toate astea şi, 
stăpânit mereu de puterea pustnicului, îl urmă fără voia lui 
până la cel din urmă popas de noapte. 

Popasul acesta 11 făcură la o văduvă, o femeie 
aşezată, care avea un nepot de paisprezece ani, foarte 
drăgălaş şi care era unica ei nădejde. li primi şi ca cum 
putu mai bine. A doua zi dimineaţa ea spuse lui nepotu-său 
să-i ducă pe cei doi călători până la un pod care se rupsese 
de curând şi era primejdios de trecut. Băiatul, bucuros să-i 
slujească, mergea în faţa lor. Când ajunseră pe pod 
pustnicul îi spuse: 

— Vino-ncoace, vreau să mulţumesc mătuşi-tii. 

Îl luă de păr şi-l azvârli în apă. Băiatul căzu în râu, 
capul lui mai ieşi o clipă la faţa apei şi pe urmă apa îl tiri la 
vale. 

— Eşti un nelegiuit şi un ucigaş! strigă atunci Zadig. 

— Mi-ai făgăduit că ai să ai mai multă răbdare, îi tăie 
vorba pustnicul. Află că sub dărâmăturile casei, căreia 
soarta i-a dat foc, stăpânul casei a găsit o comoară. Află că 
băiatul acesta, pe care boarta l-a sugrumat, peste un an ar 
fi omorât pe mătuşă-sa şi peste doi pe tine. 

— Dar de unde ştii asta, varvarule? strigă Zadig. Şi 
chiar dacă ai citit întâmplarea asta în cartea ta despre 
puterile sorții, ai tu oare dreptul să îneci un copil care nu 
ţi-a făcut niciun rău? 

În timp ce vorbea astfel, Zadig văzu că bătrânul nu 
mai avea barbă şi chipul său lua înfăţişarea tinereţii. 
Hainele lui de pustnic pieriră. Acum, patru aripi frumoase 
acopereau un trup falnic care Împrăştia lumină. 

— O, sol al corului! O, înger dumnezeiesc! strigă 
Zadig, aruncându-se cu fruntea la pământ. Te-ai pogorât 
oare din ceruri ca să arăţi unui biet muritor cum să asculte 
de poruncile eterne? 

— Oamenii, spuse Îngerul Jesrad, judecă tot fără să 


cunoască nimic. Tu eşti singurul om vrednic să fie luminat. 

Zadig îi ceru voie să vorbească. g 

— Mă tem de mine însumi, spuse el. Îndrăznesc să te 
rog să-mi alungi o îndoială: n-ar fi fost mai bine să fi luat 
pe băiatul acela şi să-l îndrepţi pe calea virtuţii decât să-l 
îneci? 

Jesrad răspunse: 

— Dacă ar fi fost bun şi dacă ar fi trăit, soarta lui ar fi 
fost să fie omorât împreună cu femeia pe care ar fi luat-o şi 
cu copilul pe care l-ar fi avut. 

— Cum asta? spuse Zadig; aşadar e nevoie 
numaidecât ca să fie pe lume nelegiuiri şi necazuri şi 
necazurile să cadă pe capul oamenilor de treabă? 

— Cei răi, răspunse Jesrad, sunt totdeauna 
nenorociţi; ei slujesc ca să pună la încercare pe oamenii 
cei buni, puţini la număr; şi nu este rău din care să nu iasă 
bine. 

— Dar dacă n-ar fi decât bine, şi rău de loc? 

— Atunci, răspunse Jesrad, pământul acesta ar fi alt 
pământ; înlănţuirea întâmplărilor ar fi altă orânduire 
înţeleaptă; şi această altă orânduire, care ar fi desăvârşită, 
nu poate să fie decât în locuinţa veşnică a Fiinţei supreme, 
de care răul nu poate să se atingă. Ea a plăsmuit milioane 
de lumi dintre care niciuna nu seamănă cu alta. Această 
diversitate fără margini este o însuşire a puterii sale 
nemărginite. Nu sunt două frunze de copac pe pământ, nu 
sunt două globuri pe întinsul nesfârşit al cerului care să fie 
asemănătoare; şi tot ceea ce vezi în micul atom pe care te- 
ai născut trebuia să fie la locul lui şi la timpul lui anumit, 
după poruncile nestrămutate ale celui care cuprinde tot. 
Oamenii cred că copilul acela care a murit a căzut în apă 
din întâmplare şi că tot din întâmplare a ars casa aceea; 
dar nu există întâmplare; totul e încercare, sau pedeapsă, 
sau răsplată, sau prevedere. Adu-ţi aminte de pescarul 
acela care se credea cel mai nenorocit dintre oameni. 
Orosmad te-a trimis pe tine ca să-i schimbi soarta. Biet 
muritor ce eşti, nu mai cerceta ceea ce trebuie să adori. 

— Dar... spuse Zadig. 


Însă, în timp ce rostea acest dar, îngerul îşi şi luă 
zborul către al zecelea cer. Zadig, în genunchi, se închină 
Providenţei şi se supuse. Îngerul strigă către el din înaltul 
văzduhului: 

— Ia-ţi calea către Babilon. 

Capitolul XXI Glul. ltortlul 

Zadig, ieşit din fire ca un om lângă care a căzut 
trăsnetul, mergea în neştire. Stfsi în Babilon în ziua când 
cei care al luptaseră în arenă se adunaseră în vestibulul 
palatului ca să ghicească ghicitorile şi să răspundă la 
întrebările marelui mag. Toţi cavalerii veniseră, afară de 
cel cu platoşă verde. Îndată ce Zadig intră în oraş, norodul 
Be adună împrejurul lui; ochii nu se mai săturau să-l 
privească, buzele să-l laude, inimile Bă-i ureze domnia. 
Invidiosul 11 văzu trecând, se cutremură şi întoarse capul. 
Norodul 11 duse pe braţe până la locul adunării. Regina, 
care află de sosirea lui, fu cuprinsă de teamă şi de 
speranţă. Neliniştea o rodea: nu pricepea nici de ce Zadig 
era fără arme, nici de ce Itobad purta platoşa cea albă. Un 
murmur nelămurit se ridică la venirea lui Zadig. Toţi erau 
miraţi şi mulţumiţi că 11 văd iarăşi. Dar numai cavalerii 
care se luptaseră aveau voie să vină la adunare. 

— Am luptat şi eu ca şi ceilalţi, spuse el. Insă armele 
mele le poartă altul aici şi, înainte de a avea cinstea să 
dovedesc asta, cer voie să mă înfăţişez şi cu ea să dezleg 
ghicitorile. 

Cererea fu pusă la vot. Renumele lui de cinste era 
încă atât de puternic întipărit în mintea tuturor, încât îl 
primiră fără şovăire. 

Marele mag puse mai întâi întrebarea asta: 

— „Care lucru pe lume este cel mai lung şi cel mai 
scurt, cel mai iute şi cel mai încet, cel ce se poate împărţi 
mai mult şi cel mai întins, fără care nimic nu se poate face, 
care înghite tot ce-i mic şi dă viaţă la tot ce-i mare?” 

Trebuia să răspundă ltobad. El spuse că un om ca 
dânsul nu se pricepea în ghicitori şi că era de ajuns că a 
învins lovind straşnic cu sulița. Unii spuseră că ghicitoarea 
însemna soarta, alţii pământul, alţii lumina. Zadig spuse că 


era timpul. 

— Nimic nu e mai lung decât timpul, pentru că ele 
măsura veşniciei; nimic nu-i mai beurt, pentru că ne 
lipseşte când avem ceva de înfăptuit; nimic nu-i mai încet 
pentru cine gustă plăcerile; se întinde la nesfârşit în mare, 
se împarte la nesfârşit în mic; nimeni nu ţine seama de 
dânsul şi tuturor a le pare rău de pierderea lui; nimic nu se 
face fără dânsul; aruncă în uitare tot ce nu e vrednic să 
rămână şi faptele înalte le face nemuritoare! 

Adunarea găsi că Zadig avea dreptate. 

A doua întrebare fu următoarea: 

— „Care e lucrul pe care îl primeşti fără să 
mulţumeşti, de care to bucuri fără să ştii cum, pe care îl 
dai altora când nu ştii unde ai ajuns şi pe care 11 pierzi 
fără să-ţi dai seama?” 

Fiecare spuse ceva. Numai Zadig ghici că era viaţa. 

Zadig dezlegă şi celelalte ghicitori cu aceeaşi 
uşurinţă. Itobad spunea mereu că nimic nu era mai uşor şi 
că ar fi izbutit şi el tot aşa de bine dacă ar fi vrut să-şi dea 
osteneala. Se mai puseră întrebări despre dreptate, despre 
binele suprem, despre arta guvernării. Răspunsurile lui 
Zadig fură socotite drept cele mai bune. 

— Păcat, spuneau toţi, că un om atât de deştept este 
un atât de slab călăreț. 

— Prealuminate feţe, spuse Zadig, am avut cinstea să 
înving şi în luptă. Platoşa cea albă este a mea. Itobad mi-a 
luat-o pe când dormeam; s-a gândit fără îndoială că i-ar 
sta mai bine decât cea verde. Sunt gata să-i dovedesc 
acum în faţa domniilor-voastre, cu caftanul şi cu sabia 
împotriva acestei armuri albe pe care mi-a luat-o pe 
neaşteptate, că eu am avut cinstea să-l înving pe viteazul 
Otam. 

Itobad primi provocarea cu cea mai mare încredere. 
N-avea nicio îndoială că, Îmbrăcat cum era, cu coif, platoşă 
şi zale, va răpune repede pe un luptător cu scufie şi halat. 
Zadig scoase sabia, închinându-se în faţa reginei care 11 
privea cuprinsă de bucurie şi de teamă. Itobad scoase şi el 
sabia fără să se închine în faţa nimănui. Înaintă spre Zadig 


ca un om care nu se teme de nimic. Îi repezi lui Zadig o 
lovitură care i-ar fi putut crăpa capul. Dar Zadig se apără 
de lovitură şi, lovind la rândul său cu latul sabiei sabia lui 
Itobad, i-o rupse în două. Atunci Zadig luându-l în braţe 
pe ltobad 11 aruncă la pământ şi, punându-i sabia în 
piept, îi spuse: 

— Lasă-mă să-ţi iau armele, ori, dacă nu, te ucid. 

Itobad, tot minunându-se de necazurile care cădeau 
peste un om ca dânsul, se dădu bătut. Zadig îi luă coiful cel 
falnic, platoşa cea frumoasă şi zalele strălucitoare, se 
îmbrăcă cu ele şi se duse să se arunce la picioarele 
Astartei. Cador dovedi cu uşurinţă că armura era a lui 
Zadig. Acesta în înălţat rege cu consimţăralntul tuturor şi 
mai ales al Astartei care gusta acum, după atâtea necazuri, 
plăcerea de a vedea că iubitul ei e vrednic în ochii lumii 
întregi să-i fie 80 ţ. Itobad se duse să domnească acasă la 
dânsul. Zadig fu rege şi fu fericit. Avea mereu în minte 
ceea ce îi spusese Îngerul Jesrad. Îşi aducea aminte şi de 
grăuntele de nisip care a ajuns diamant. Regina şi cu 
dânsul slăviră Providența. Zadig dădu drumul frumoasei 
Misuf să cutreiere lumea. Chemă la dânsul pe ttiharul 
Arbogad, căruia îi dădu o slujbă mare în oştire şi îi făgădui 
că-l va înainta la cele mai înalte dregătorii dacă se va 
purta ca un adevărat războinic, dar că va pune să-l 
spânzure dacă se va apuca de tâlhării. 

Chemă pe Setoc din fundul Arabiei, împreună cu 
frumoasa Almona, şi îl puse în fruntea negustorimii din 
Babilon. Cador a fost şi el chivernisit şi prețuit aşa cum se 
cuvenea pentru ajutorul pe care îl dăduse. A fost prietenul 
regelui şi regele a fost astfel singurul monarh din lume 
care a avut un prieten. Piticul cel mut n-a fost uitat nici el. 
Pescarul a fost dăruit cu o casă frumoasă. Orcan a fost 
osândit să-i plătească o mare sumă de bani şi să-i dea 
nevasta înapoi; dar pescarul, cuminţit, nu luă decât banii. 

Frumoasei Semira îi părea rău acum că pe vremuri 
crezuse că Zadig are să chiorască şi Azora plângea 
gândindu-se că voise să-i taie nasul. Zadig le alină cu 
daruri durerea. Invidiosul muri de ciudă şi ruşine. Ţara 


întreagă se bucura de pace, de glorie şi de belşug. Au fost 
atunci cele mai frumoase vremuri de pe pământ. Domneau 
în lume dreptatea şi iubirea. Toţi aduceau laude lui Zadig 
şi Zadig aducea laudn corului. 


